
Bertolt Brecht, 
lucrare în bronz, executată de sculp- 
torul german Fritz Cremer 


ra în iarna lui 1935. De doi ani, poporul german trăia — sub 
apăsare fascistă — mizeria, ororile şi pregătirile de război ale 
lui Hitler şi ale acoliţilor lui. Impreună cu alţi fruntași ai gîn- 
dirii și scrisului progresist german, Bertolt Brecht era nevoit 
să-și continue departe. de patrie, în emigrație, activitatea lui 
meostenită de scriitor și artist combatant în slujba adevărului, 
demnităţii și libertăţii umane. În iarna lui 1935, el se afla la 
New York, chemat din Danemarca de echipa unui teatru mun- 
citoresc. să pună în scenă cunoscuta lui dramatizare după roma- 
nul lui Gorki, Mama. În contact cu unele aspecte ale modului 
de viață de peste ocean, Brecht a avut atunci pentru întîia oară 
revelația izbitoarelor asemănări ce existau între felul în care 
banda nazistă a lui Hitler ajunsese la putere şi-şi exercita cri- 


" minala operă de jafuri şi asasinate, și felul în care acționează 


și dau lovituri bandele de gangsteri din America. Atunci se 
gindise el să scrie „o piesă cu gangsteri, care să cheme în amin- 
tire unele evenimente pe care le știm cu toţii“. Titlul inițial al 
lucrării urma să sune, de alfel: The gangster-play we know 
(Piesa gangsterească pe care o cunoaștem). 

Această piesă avea însă să fie realizată abia în 1941, în 
Finlanda, după ce, în acest îndelung răstimp, fuseseră scrise 
şi jucate parabola antirasistă Capete rotunde şi capete ţuguiete, 
ciclul de tablouri demascatoare din Groaza şi mizeria celui 
de-al III-lea Reich şi o seamă de alte opere dramatice, poetice 
şi publicistice, toate ţintind să denunțe, în lume ca şi în rindul 
maselor populare din Germania, caracterul hidos și tendinţele 
primejdioase ale nazismului. În 1941, cînd Hitler și banda lui 
păreau să fi ajuns în pragul cel mai de sus al „ascensiunii“ 
lor (aproape întreg teritoriul Europei se afla sub cizma lor), 
Brecht socotește că nu mai poate întirzia să deschidă ochii 
lumii înspăimîntate și să-i arate că această ascensiune a fost 
posibilă numai pentru că nazismul a fost promovat de anumite 
cercuri capitaliste, dar că ascensiunea lui nu este fatală, nu 
este irezistibilă, și poate fi — trebuie — oprită. 

Ascensiunea lui Arturo Ui poate fi oprită este o piesă 
parabolică, o piesă „cu gangsteri“. Recunoaștem în ea locuri, 


pm me 


| Fotogratia din pagina anterioară : Ekkehard 
į Schall, interpretul lui Arturo Ui, în specta- 


: colul prezentat de Berliner Ensemble 

moravuri, feluri de a gîndi şi acționa, caracteristice gangurilor 
ce bîntuie cu crimele, șantajele și tranzacțiile lor, lumea de 
afaceri și politicieni a municipalităţilor şi Statelor Unite ale 
Americii. În chipurile, împrejurările şi acţiunile gangsterilor din 
parabola lui Brecht, mai recunoaștem însă, îndeosebi, fauna, 
crimele, șşuntajele, afacerile întunecate ale regimului nazist: pe: 
şeful de bundă Adolf Hitler (Arturo Ui), pe locotenenţii aces- 
tuia: Roehm, Goebbels, Goering (Roma, Givola, Giri), pe bă- 
trinul iuncher — general şi președinte de republică — Hindenburg 
(Dogsborough), pe alți iuncheri şi oameni de afaceri care au 
promovat ascensiunea lui Hitler (Clark, Gaffles, Flake, Mul- 
berry etc.) Recunoaștem și urmărim de-a lungul tablourilor pri- 
mele etape ale ascensiunii fascismului în Germania, pînă la 
asasinarea lui Dollfuss (Dullfeet), fostul președinte al Austriei. 

Parabola ascensiunii gangsterești a lui Arturo Ui tinde să 
demonstreze, odată cu caracterul nefast dar nu irezistibil al aces-- 
tei ascensiuni, și substanța jalnic-ridicolă a „eroilor“ ei. Dar 
dacă ea zugrăvește „învăluit“ unele evenimente și portretizează 
unele tipuri din galeria tragic-grotescă a anilor care au premers 
cel de-al doilea război mondial, aceste „invăluiri“ (care, după 
cum arată chiar Brecht, sînt în fond niște dezvăluiri) sînt în- | 
zestrate şi cu o „viață proprie“. Ele vorbesc după dorinţa auto- 
rului lor „și fără aluzii“. Corespondența acţiunilor gangsterești 
din piesă cu evenimentele istorice pe.recute e doar indicativă.. 
Ea nu trebuie căutată în toate acţiunile, în toate amănuntele: 
piesei, în toate trăsăturile eroilor. Aşa ceva ar reduce valoarea 
piesei la valoarea circumstanţială a unei simple cronici crip- 
tice, ar secătui-o de sensurile ei major demascatoare, de forța: 
cu care ea denunță sistemul însuși de naştere şi parvenire a 
fascismului. Corespondenţele din parabolă sînt, prin urmare, 
corespondențe de principiu. Și acest fapt i-a conferit o putere: 
generalizatoare, care se verifică deplin în actualitatea mnoastră,. 
după 20 de ani de la scrierea ei, în zilele în care asistăm, îm 
Germania occidentală, la reînvierea fascismului, a politicii re- 
vanşarde, militariste. De altfel, deși detractorii lui Brecht, 
recrutați din cercurile fasciste sau fascizante ale țărilor capi- 
taliste, s-au străduit și se străduiesc cu înverșunare să șteargă 
acest caracter actual al satirei, Arturo Ui a fost îmbrățișat cu 
o uriaşă audiență și prețuire în întreaga lume — şi chiar îm 
Germania federală — tocmai datorită actualităţii lui. La Paris 
de pildă, unde a fost prezentat de echipa Berliner Ensemble 
în cadrul stagiunii Teatrului Naţiunilor, care l-a cinstit cu pre- 


miul întîi, pină și critica din presa reacționară — dincolo de 
elogiile neprecupeţite acordate artei și tehnicii cu care a fost 
realizat spectacolul — a fost nevoită să recunoască forța con- 


temporană a piesei. Iar turneul întreprins cu Arturo Ui, în toamna: 
aceasta, în cîteva orașe ale Germaniei federale, s-a bucurat de 
un succes cu atît mai zgomotos şi mai edificator, cu cît cercurile 
şi grupările deschis sau ascuns naziste care hălăduiesc acolo cu. 
voia oficialităţii, au încercat, prin demonstrații, manifestații: 
huliganice de stradă şi în sălile de spectacol, ca şi prin mani- 
feste injurioase special tipărite și răspîndite, să-i oprească pe 
spectatori de a intra în teatre. 

A face ca „adevărul să încapă în mîna oamenilor ca o 
armă“ a fost unul din preceptele de bază promovate de Bertolt 
Brecht de-a lungul activităţii sale de militant prin scris şi artă 
pentru progresul în pace al omenirii. E ceea ce a făcut şi face 
de temut scrisul său, în rîndul celor pe care — şi prin Arturo 
Ui — Brecht îi denunţă oprobriului opiniei publice mondiale ca 
urmaşi mnevrednici ai gangsterului; e însă tocmai ceea ce face- 
ca scrisul său să fie îndrăgit şi folosit ca armă de luptă de- 
oamenii cinstiți din lumea întreagă, hotăriți să oprească din: 
faşă ascensiunea tilhărească și războinică a altui Ui în lume.. 

Crainicul; Flake, Caruther, Butcher, Mulberry, Clark, ne- 
gustori, conducători ai trustului conopidei; Sheet, armator; Bătri- 
nul Dogsborough; tînărul Dogsborough; Arturo Ui, șef de gang- 
steri; Ernesto Roma, locotenentul său; Ted Ragg, reporter la 
ziarul „Star“; Daisy, floarea din docuri; Emanuele Giri, gangster; 
Bowl, casier la Sheet; Goodwill şi Gaffles, doi domni din consi- 
liul comunal; O'Casey, anchetator; Un actor; florarul Giuseppe 
Givola, gangster; Hook, precupeț; acuzatul Fish; Apărătorul; 
Judecătorul; Medicul; Procurorul; tînărul Inna, omul de încredere 
al lui Roma; Un om de rìnd; Ignatius Dullfeet; Betty Dullfeet, 
soția lui; oameni de pază ai lui Arturo Ui; servitorul lui Dogs- 
borough; reporteri de ziar; oameni înarmați; precupeți din Chi- 
cago şi din Cicero; O femeie. 


entru ca întimplările să dobindească acea semnificaţie care, din . 
păcate, le revine, piesa trebuie interpretată în stilul mare; cel 
mai bine, cu reminiscențe iimpezi din teatrul istoric elisabe- 
tan, așadar cu perdele și podeste. Acţiunea se poate desfășura, 
de pildă. în fața unor cortine de iută stropite în culoarea sîngelui 
de vită. Pot fi, eventual, folosite fundaluri panoramice, după cum. 
de asemenea, sînt îngăduite efecte de orgă, trompete, tobă. Pa- 
rodia, în înţelesul curat al cuvintului, trebuie totuși, fireşte, evi- 
tată; aşa după cum, nici în ceea ce priveşte grotescul, nu se 
cade a fi trecută cu vederea atmosfera de groază. E necesară 
o interpretare plastică, mişcată într-un tempo rapid, cu clare 
tablouri de grup în stilul vechii picturi istorice. 


hant Loya 

PROLOG 


In faţa cortinei de pinză apare Crainicul. Pe pinză se pot citi anunţuri mari: „Noi ştiri 
despre scandalul din docuri.” — „Lupta pentru testamentul bătrinului Dogsborough şi confe- 
siunile lui.“ — „„Intimplări senzaţionale la procesul incendiatorilor de depouri.“ — „Asasinarea 
gangsterului Ernesto Roma de către amicii lui.” — „,Şantajarea şi uciderea lui Ignatius Dull- 
feet.“ — „,Gangsterii cuceresc oraşul Cicero.“ In spatele cortinei, muzică de bilci. 

CRAINICUL 


Dragi spectatori, azi vă vom arăta — 
Tăcere, sus la galerie! Şi dumneata, 
Coniţă, jos pălăria! Să se vadă 
A gangsterilor mare, istorică paradă. 
Pentru prima, primissima oară, o să vi se arate 
Faimosul scandal din docuri, pe-adevărate. 
Apoi veţi mai cunoaște: 
Testamentul lui Dogsborough şi tot ce-acesta recunoaște; 
Înălțarea lui Arturo Ui, pe cînd acţiunile erau spre baisse; 
Senzaţionale știri despre incendierea depourilor și despre 
respectivul răsunător proces; 

Asasinarea lui Dullfeet; cum se împarte dreptatea la Coma; 
Gangsterii între ei: măcelărirea lui Ernesto Roma; 
La final — în plină lumină — un ultim tablou: 
Gangsterii cuceresc oraşul Cicero ! 
Veţi vedea aici, interpretați de actori anume, 
Pe cei mai vestiți eroi din gangstereasca lume — 
Și dintre cei în viaţă şi cei ce-au prins să moară, 
Şi gangsteri de-a binelea, și gangsteri intr-o doară, 
Şi dintre cei născuţi, și dintre cei făcuţi. De pildă, precum fu 
Bietul bătrîn, prea respectabilul Dogsborough... 

(În faţa cortinei păşeşte bătrinul Dogsborough.) 
li e părul alb şi inima cărbune. 
Hai, ramolite, fă-ți cuvenita plecăciune. 

(Bătrinul D. se retrage, după ce s-a plecat.) 
Urmează după-acesta, dar 
Uite că apare: 

(apare Givola) 

Givola, de meserie florar e. 

Cu fleoanca lui sintetic unsă, 
Îţi vinde drept un roib o capră tunsă. 
Minciuna, cică, n-are picioarele prea lungi! 
Admiraţi-i-le la dinsul, atunci ! 

(Givola se retrage şchiopătînd.) 
Şi-acum, atenţie: un clovn de vază! 
Emanuele Giri, ieși! Vrea lumea să te vază 

(În fața cortinei apare Giri și salută cu mîna.) 
Unul din cei mai crunţi killeri din istorie! Hai, 
Te cară! 

(Giri se retrage supărat.) 
Şi-acum, curiozitatea noastră cea mai dihai! 
Gangsterul gangsterilor ! Faimosul Arturo Ui. 
Pe ăsta cerul, drept pedeapsă, ni-l dărui. 
C-avem cugetele cu fărădelegi pătate: 
Cu violenţe, nerozii, slăbiciuni şi alte păcate. 

(În fața cortinei, Ui, trecînd de-a lungul rampei, iese.) 
Ce mi-e Richard al III-lea şi ce-mi este el? 
Din vremea celor două Roze-ncoace, 
Lumea n-a mai avut de-a face 
Cu un mai fulminant, mai siîngeros măcel. 

Tocmai de aceea, cinstită lume spectatoare, 


Direcţiunea s-a simţit datoare 


Totul în stil mare să vă prezinte. 

N-a precupeţit pentru asta nici eforturi, nici alte cheltuieli pendinte. 
Şi totuși, ce-i aici, doar strictul adevăru-i 

Din ce vedea-veţi astă-seară, stărui 


Să ştiţi, 


nu-i nou nimic, nimic artificial 


Nici născocit, sau pentru dumneavoastră aranjat special. 
Ce vă arătăm aici, pe întreg continentul clar e: 


Este piesa cu 


, ce-o ştie fiecare. 


(In timp ce muzica crește și se întovărășşește cu răpăitul unei mitraliere, Crainicut 
iese, aferat.) 


1 


City. Apar cinci negustori, conducători ai 
trustului  conopidei. 


FLAKE 
Afurisite vremi ! 
CLARK 


Parcă Chicago. 
Fetița noastră dragă, în zori de zi 
Pornită după lapte, dă în pungă 
De-o gaură, şi-şi cată acuma cenţii 
Pe undeva, prin şanţ. 


CARUTHER 
Deunăzi, joi, 

Ted Moon mă invitase să viu luni 
La prînz, la el, eu şi-încă vreo optzeci. 
De ne-am fi dus, n-am fi aflat la dînsul 
Decit pe portărel. Schimbarea asta 
De la belșug la sărăcie vine 
Mai iute, azi, decît ai zice pis. 
_Oraşu-i inundat, ca şi-altă dată 

De flote-ntregi de zarzavat. Dar ia 
Cumpărători de unde nu-s. 


BUTCHER 

Ai zice 

Că-n plină zi te năpădeşte noaptea! 
MULBERRY 


Pînă şi Clive and Robber vor fi scoşi 
La licitaţie ! 


CLARK 
Wheelers fruct-import 
A bancrutat— şi-i firmă decînd lumea. 
Garajele Dick Haveloks trag oblonul. 
CARUTHER 
Şi Sheet pe unde-i? 
FLAKE 
N-are timp să vină: 
Încearcă băncile. 
CLARK 
Ei taci! Şi Sheet? 
(Pauză.) 
Cu un cuvint: nu mai e rost de afaceri 
Cu conopidă-n ăst oraș. 


BUTCHER 


Ei, domnii mei, 
Curaj! Cît nu eşti mort, eşti încă-n 


viață. 
MULBERRY 
A nu fi mort nu-nseamnă: a trăi. 
BUTCHER 


De ce s-o luăm în negru ? În fond nue 
Nimic mai sănătos decît negoțul 
Cu mijloace de trai. Nutreţ, adică 
Pentr-un oraş de patru milioane! 
Că-i criză ori nu: oraşu-are nevoie 
De zarzavat. Iar noi îi. facem rost! 

CARUTHER 
Cu tîrgul de legume cum stăm? 

MULBERRY 

Prost. 
Cu mușterii de-ţi cer un sfert de varză, 
Şi-ăla pe datorie! 
CLARK 


Ni se strică 
Întreaga conopidă. 


FLAKE 


Ce ciudat! 
E colo-n față un tip — îi zice Ui... 


CLARK 
Ui, gangsterul ? 

-FLAKE 

El, în persoană. Simte 
Miros de mort. Şi-i şi propune afaceri. 
Locotenentul lui, Ernesto Roma, 
Se-oferă, cică, piața să convingă 
Că-i sănătoasă numai conopida 
Ce şi-o procură de la noi. Promite 
Comenzile să şi dubleze. Căci, 
Socoate dînsul, precupeții sînt 
Mult mai dispuşi să cumpere verdețuri 
Decît sicrie. (Haz de necaz.) 

CARUTHER 
Ce neobrăzare ! 

MULBERRY 
(ride din toate puterile) 
Pe bombele lui Mills şi Tompson! Iată 
Idei să ieși din criză! Singe proaspăt 
În piaţa conopidei! În sfîrşit! 
Se tot zvonea că ne e somnul greu! 
Şi se grăbește domnu-Arturo Ui 
Să ne servească ! Ei, acu-i de-ales: 
Ori el, ori numai oastea mîntuirii. 
Ce ziceţi ? Unde-i mai gustoasă ciorba ? 
„CLARK 
Eu cred că a lui Ui e mai fierbinte. 
CARUTHER 
Daţi-l afară! 
MULBERRY 
Dar politicos ! 
Că nu se ştie ce ne-așteaptă ! (Haz.) 
FLAKE (lui Butcher) 
Cum stăm 
Cu intervenţia lui Dogsborough ? 
(Celorlalți) 
Butcher cu mine am clocit ceva 
Să-aflăm un mijloc să ne strecurăm 
Prin zodia asta proastă financiară. 
Şi ne-am gîndit — simplu şi scurt: 
impozit 


Plătim oricum. De ce dar, nu ne-ar 
scoate 

Chiar statul din noroi, cu-un împrumut 

Ca să clădim, să zicem lîngă docuri, 

Niscai depouri pentru zarzavaturi, 

Şi-astfel să ieftenim transportul lor 

Pînă-n oraș. Bătrinul Dogsborough 

Ne-o poate face. Dogsborough ce zice? 
BUTCHER 

Cam şovăie să intre-n combinaţie. 

FLAKE 

Ce spui? E boss electoral în docuri 

Şi, scîrba, şovăie să ne ajute? 
CARUTHER 

lar eu mă store de bani să se aleagă! 


MULBERRY 
Fost cantinier la Sheet, al dracului! 
Mînca din pîinea trustului-nainte 
De a intra-n politică. Murdară 
Ingravitudine e asta, Flake. 


Ce-ţi spuneam eu? S-a dus buna- 
cuviinţă ! 

Nu-i lipsă-atit de bani. De cuviinţă-i 
lipsă ! 


Dau cu picioru-n vasul ce se-neacă 
Şi ocărăsc. Amicu-ţi creşte duşman, 
O slugă încetează a fi slugă, 

Iar vechiul cantinier, surizătorul, 

E doar un mare boţ de carne rece. 
Morală, unde zaci în timp de criză! 


CARUTHER 
Zău, de la Dogsborough, nu 
m-așteptam ! 
FLAKE 
Ce-a zis în fond? 
BUTCHER 
Că-i cam miroase-oferta. 
FLAKE 
Cum, îi miroase? E rău-mirositor 
Să construieşti depouri ? Asta-i muncă 
Şi piine pentru mii de muncitori! 
BUTCHER 
Nu crede, zice, c-am avea de gind 
Să construim. 
FLAKE 
Auzi, neruşinare ! 
BUTCHER 
Că n-o să construim ? 
FLAKE 
Nu, că nu crede! 
CLARK 
Găsiţi atunci un altul, să vă-mpingă 
Propunerea. 
MULBERRY 
Da, sint şi alţii! 
BUTCHER 


Dar 
Nici unul nu-i ca Dogsborough. S-o- 
ştiţi t 
Omul e bun. 
CLARK 
La ce? 
BUTCHER 


E om de-onoare. 
Mai mult: ştiut ca om de-onoare. 


FLAKE 
Fleacuri ! 
BUTCHER 
Că ţine la renume-i ne-ndoios. 
FLAKE 


O fi! Dar nouă de-mprumut ne arde. 
Renumele e treaba lui. 


BUTCHER 
A lui? 
Eu cred că-i şi a noastră. Un împrumut 
Scutit de întrebări, nu poate obţine 
Deciît un om pe care te jenezi 
Să-l încolțeşti cu-nscrisuri şi dovezi. 
Şi-aşa un om e Dogsborough. Se 
prinde ! 


Bătrinul Dogsborough ni-i împrumutul. 
De ce? Toţi cred în el. Cine-a uitat 
Să creadă-n Dumnezeu, mai crede-n 
Dogsborough. 
Cel mai versat bursier, care nu-ţi 
merge 
Nici la un avocat făr'-de-avocat, 
Şi-ar îndesa ultimul cent în şorțul 
Lui Dogsborough, să stea-n păstrare, 
chiar 
De l-ar vedea, pe vreo tejghea, uitat. 
Încredere cu caru’! Optzeci de ierni, 
Cite-a trăit, n-a dovedit vreo hibă. 
Vă spun: un om ca ăsta-i aur, cînd 
Vrei, mai ales,să construieşti in docuri 
Nişte depouri — dar puţin mai-ncet. 
FLAKE 
Să zicem, Butcher, că-i cum zici: — 
de aur. 
Cînd jură pe ceva—e sfint. Dar vezi, 
Pe ce vrem noi, nu jură, din păcate. 


CLARK 
EI, nu! „Oraşul nu-i castron de 
ciorbă !“ 
MULBERRY 
Şi: „Toți pentru oraș, orașul pentru 
sine !“ 
CARUTHER 
Greţos ! Fără umor! 
MULBERRY 


De-are-o părere. 
Şi-o schimbă, cert, mai rar decit 
cămașa. 
El n-are ochi să vadă că oraşu-i 
Un loc din lemn şi piatră, în care 
oameni 
Trăiesc cu oameni laolaltă, în harţă 
Pentru chirie, pentru beafsteak; dinsul 
Îl crede din hirtii şi slove sfinte. 
Nu m-aș putea-mpăca cu el vreodată. 


CLARK 


Nu-i şi m-a fost al nostru, omul ăsta. 
Ce are el comun cu conopida? 

De putrezesc legumele-n oraș, 

Puțin îi pasă. Un deget n-ar mişca! 
De nouășpe ori douăzeci de ani 

Ne tot înghite banii la alegeri 

Dar conopida doar în farfurie 

A cunoscut-o. Cit despre garaje 

În unul n-a intrat, măcar, de frică! 


BUTCHER 
Aşa e. 
CLARK 
Lua-l-ar dracu’ ! 
BUTCHER 
Nu dracul! Noi 
să-l luăm! 


FLAKE 


Ce-ţi vine? Clark a demonstrat 
Că omul ăsta ne respinge. 


BUTCHER 


Clark 
A spus-o şi de ce. 


CLARK 
Nu ştie nici 
De Dumnezeu, omul acesta. 


BUTCHER 
Asta-i 
Lipsește. Vezi ? Ştiinţa. Dogsborough 
Nu ştie cum te simți în pielea noastră. 
Problema-i, deci: cum intră 
Dogsborough 
În pielea noastră ? Ce-am putea să-i 
facem ? 
Să-l lămurim! Că e păcat de el. 
Eu am un plan. Ia ascultați ce fel! 


(Apare un text care recheamă în 


amintire anumite evenimente din tre- 
cutul nu prea îndepărtat: 1929—1932. 


Criza mondială a zguduit cu deosebita 


putere Germania. În momentul culmi- 


nant al crizei, iuncherii prusaci in- 
cearcă, multă vreme fără succes, să 


pună mîna pe nişte împrumuturi de 


stat.) 


In fața bursei de produse, Flake și Sheet 
conversează. 


SHEET 
Am alergat la Ponțiu și Pilat. 
Dar Ponţiu era plecat. Pilat, în baie. 
Îţi vezi amicii azi, numai din spate! 
'Nainte de a da ochi cu propriu-i frate, 
Frăţinele se-ncalţă-n ghete vechi 
Să nu fie tapat! Vechi asociaţi, 
De se-ntilnesc în fața primăriei, 
Își dau bineţi cu nume născocite — 
Aşa se tem unul de altul. Tot 
Orașul e cusut la buzunare. 


FLAKE 
Ce zici de-oferta mea ? 


SHEET 
Să vînd ? N-o fac. 
Voi vreți chiar masa drept bacşiş 
s-aveţi, 
Ba să vă mulțumesc că luaţi bacșiș. 
Ţi-aș spune ce cred despre voi. 
Dar tac. 
FLAKE 
Nu capeţi nicăieri mai mult. 

SHEET 


Da, ştiu — 
Mai mult nu capăt nici de la prieteni. 
FLAKE 
Azi, banii-s scumpi. 
SHEET 


Cu-atit mai scumpi, cînd îţi 
Lipsesc. Și că-ți lipsesc, nu știe nimeni 
Mai bine decit un prieten. 


FLAKE 

Nu eşti 

În stare să-ți mai ţii casa de şlepuri. 
SHEET 


Te pomenești, mai știi, că nu-s în stare: 


Nici să-mi mai țin nevasta. 
FLAKE 
Dacă vinzi... 
SHEET 
„Mă pricopsesc. Aş vrea numai să ştiu. 
Ce zor aveţi cu şlepurile mele? 
FLAKE 
Că trustul ar dori să te ajute, 
Nu ţi-a trecut prin gînd? 
SHEET 
Nu. Ce să mint?! 
Zău. unde mi-a fost capul? Să-mi 
închipui 
Că voi aţi vrea de avere să mă 
stoarceţi, 
Cînd gîndul vostru e să mă-ajutaţi! 
FLAKE 
Nu ai să ieşi din smire cu ironia. 
SHEET 
Nici smircu-n schimb n-are folos, iubite 
Flake ! 


(Trec tacticos trei bărbaţi — gangste- 
rul Arturo Ui, locotenentul său Ernesto 
Roma şi un om de pază. În trecere. 
Arturo Ui îl țintește cu privirea pe 
Flake, ca și cum ar aștepta ca acesta 
să i se adreseze, iar Roma, privind 
scena, întoarce cu răutate capul după 
dînsul.) 
Cine-i ? 
FLAKE 
Gangsterul Arturo Ui — 
Ca şi cînd noi ţi-am fi cumpărătorii! 


SHEET 
Părea că ține să-ţi vorbească. 
FLAKE 


(rizînd cu teamă) 
Sigur. 


Ne-aţine calea și ne tot propune 

Să ne desfacă dinsul conopida 

Cu browningul. Sînt astăzi mulţi ca Ui. 

Se-ntind ca riia în oraş și-l rod 

La degete, la braţe, pe la git. 

De unde vin, habar nu are nimeni. 

Părerea e că din vreo ocnă-adincă. 

Tot jaful ăsta, spaima, amenințarea, 

Răpirile, teroarea, tot măcelul 

Şi-acel „Miinile sus!“ şi „Scape cine 
poate !* 

Trebuie ars. 


SHEET 
(il priveşte tăios) 


Urgent. Că molipseşte. 


FLAKE 
Ca şi cînd noi ţi-am fi cumpărătorii? 
SHEET 
(dindu-se un pas înapoi 
şi contemplindu-l) 
Da. Este-o anume-asemănare. 
Cu ăştia de au trecut. Nu mare, totuşi, 
Ceva, chiar dacă nu vizibil, aparent: 
În fundul bălții, vezi adesea crengi 
Verzi, mucilaginoase. Parcă-s şerpi. 
Da-s crengi. Ori poate nu? Aşa şi tu 
Aduci, să nu te superi, cu-acest Roma. 
Acu’, că v-am văzut pe amindoi, 
Simt că de mult mi-am dat seama 
de asta, 
Dar fără să-nțeleg. Mai zi o dată: 
„Ca şi cînd noi ţi-am fi cumpărătorii !“ 
Parcă şi vocea... Nu, mai bine zi: 
„Sus mîinile !* Căci, asta vrei să zici. 
(Ridică mîinile.) 
Iată-le sus, Flake. Șlepurile luați-mi! 
În schimb, hai, daţi-mi un picior sau 
două. Daţi-mi 
Mai bine două. E-un preţ ceva mai bun. 


FLAKE 
Eşti cam nebun! 
SHEET 
Ce-aş da să fiu nebun! 


3. 


Odaie dosnică în hanul lui  Dogsborough. 
Dogsborough şi fiul lui clătesc pahare. Intră 
Butcher şi Flake. 


DOGSBOROUGH 


Veniţi degeaba. Nu mă prind. Oferta 
voastră 


Miroase rău, ca peştele-mpuţit. 


TÎNĂRUL DOGSBOROUGH 
Tata refuză. 


BUTCHER 
Las-o-atunci, bătrine! 
Noi te-ntrebăm; zici nu. Bun, fie nu! 
DOGSBOROUGH 
Miroase. Am mai văzut eu astfel de 
Depouri. Nu mă prind, nu. 


TÎNĂRUL DOGSBOROUGH 
Tata nu se prinde. 
BUTCHER 
Bun, lasă. 


DOGSBOROUGH 
Era să mă dezamăgiţi. 
Oraşul nu-i castron de ciorbă, în care 
Să-şi vire-oricine lingura. Și-apoi 
“Comerțul vostru-i sănătos. 


BUTCHER 
Eu ce zic, Flake? 
Le luaţi prea-n negru. 
DOGSBOROUGH 
A lua în negru e trădare. 
Vă cam furaţi singuri căciula, măi 
Băieți. Mă rog, ce vindeţi ? Conopidă. 
Păi asta-i cum ai zice carne, piine. 
Şi omul asta-ţi cere: carne, piine 
Şi zarzavat. Dă-i rostbeaf fără ceapă 
Ori miel fără tarhon: nu te mai calcă 
Clientul niciodată! Or fi, nu zic, 
Vreunul-doi mai strimtoraţi acum. 
Şi stau şi cumpănesc mult, înainte 
De a-şi lua o ţoală. Dar de-aici la teama 
Că-crașul însuși n-ar mai fi în stare 
Să-ţi dea cei zece cenți pentru verdeţuri, 
E o distanță. Capul sus, flăcăi! 
FLAKE 
E bine să te-asculte omul, Dogsborough. 
li dai curaj. 
BUTCHER 
Imi pare aproape comic 
Să te ştim, Dogsborough, atît de ferm 
În ce privește conopida. Căci n-am 
Venit. ţi-o spun pe şleau, fără-o 
intenţie. 
Nu, nu-i ce crezi. Ce-a fost, a fost, 
bătrine. 
N-ai teamă. E ceva plăcut. Aşa 
Vrem cel puţin să credem, Dogsborough. 
Trustul a constatat că se-mplinesc 
Acum în iunie, douăzeci de ani, 
De cind — e-o viaţă — ne stăteai aproape. 
O firmă-a noastră te-avea cantinier. 
Te-ai despărțit de noi, ca binelui 
Orașului să te dedici. Orașul 
Nu ar fi fost ce-i astăzi, fără tine. 
Şi-odată cu orașul, n-ar fi fost 
Nici trustul conopidei ce e azi. 
Mă bucur că-l crezi sănătos în fond. 
Căci ieri,s-a hotărit, cu aceaştă ocazie 
Festivă, drept dovadă a preţuirii 


Şi semn că te simțim mereu în suflet 
Legat oricum de noi, să-ți oferim 
Majoritatea de acțiuni a casei 

De şlepuri — Sheet, cu douăzeci de mii 
De dolari. Nu-i nici jumătate din 
Valoarea ei. 


(Pune un pachet de acțiuni pe masă.) 


DOGSBOROUGH 
Ce-nseamnă asta, Butcher ? 


BUTCHER 

Să-ţi spun fără ocoluri, Dogsborough: 
Nu sînt, în trustul conopidei, firi 
Sensibile din cale-afară. Dar 
Cînd auzirăm ieri răspunsul tău 
La, în sfîrşit, prosteasca noastră rugă 
Pentru-mprumut — răspuns cinstit, 

de treabă, 
Dintr-o bucată, cum e însuși el, 
Bătrinul Dogsborough — ţi-o spun 

cu jenă, 
Se umeziră ochii multora 
Din noi. „Frumoasă cale“ — zice unul; 
Fii liniștit, Flake,nu spun cine— „era 
Să apucăm!“ Urmă o pauză. Şi-apoi 
Veni în chip firesc, propunerea. 
DOGSBOROUGH 


Butcher și Flake, ce-ascunde asta ? 


BUTCHER 
Ce 
S-ascundă ? E o propunere. Atit. 
FLAKE 
Şi ni-i plăcut s-o ducem la-mplinire. 
Eşti prototipul cinstei; numele 
Îţi e rostit ca un proverb; ești tare 
Şi stai aici în crima ta, clătind 
Nu doar paharele, nu. Tu clătești 
Și inimile noastre. Şi nu eşti 
Mai înstărit decît ţi-s mușteriii. 
E mișcător! 
DOGSBOROUGH 
Zău, nu știu ce să zic. 


BUTCHER 


Nu zi nimic. Ia frumușel pachetul. 


Că s-ar putea să-i facă trebuință 

Şi unui om cinstit. Carul cu aur 

Nu bate-ades drumul cinstit. Așa-i ? 

Şi-apoi, mai ai un fiu: un nume bun 

E, cică, mai de preţ decît un cont 

La bancă. Ei, el n-o s-o uite. Ia-l! 

N-ai să ne săpunezi, sper, pentru asta. 
DOGSBOROUGH 

Hm! Casa Sheet! 


FLAKE 
O poţi vedea de-aici. 
DOGSBOROUGH (la fereastră) 
Am tot văzut-o douăzeci de ani. 

| FLAKE 
Ne și gindeam. 
DOGSBOROUGH 
Şi Sheet ce face-acum ? 
FLAKE 
Deschide-o berărie. 
BUTCHER 
S-a făcut ? 
DOGSBOROUGH 
De, ce să zic, totu-i frumos și bine 
Cu miorlăitul vostru. Însă șlepuri 
Nu prea văd să se dea degeaba. 
FLAKE 


Este 
Ceva la mijloc. Ţine seama că 
Şi cele douăzeci de mii ne-ar sta 
Prea bine la-ndemiînă, acuma după 
Eșecul cu-mprumutul cela. 


BUTCHER 


Şi că 
Nu ne-ar plăcea tocmai acum 
să vindem 
Acţiunile în plină piaţă... 


DOGSBOROUGH 


Mai sună a ceva. N-ar fi rău tîrgul. 
Doar de n-ar fi legat, pînă la urmă, 
Totuşi, de niscai condițiuni... 
FLAKE 
Nici una. 


DOGSBOROUGH 
Şi ziceţi, douăzeci de mii? 
FLAKE 
E prea mult? 


DOGSBOROUGH 
Nu, nu. Ar fi aceeași casă-n care 
Am fost cîndva birtaș de rînd. Numai 
De n-ar ieşi din asta o dandana... 
Precis, ați renunţat la împrumut ? 


FLAKE 
Complet. 


DOGSBOROUGH 

Mai, mai să mă fi răzgîndit. 
Ce zici, e ceva pentru tine, fiu-meu! 
Credeam că sînteți bosumflațţi. 

Cînd colo, 

Veniți cu-așa ofertă. Iată că 
Şi cinstea se plăteşte cînd și cînd. 
Aşa-i cum ziceți! Dacă mor, feciorul 
Doar numele meu bun va moşteni. 
Eu care am văzut atitea rele, 
Comise din nevoie! 


2 — Teatrul nr. 12 


BUTCHER 
Zău, ne-ai lua 
O piatră de pe inimă, dacă-ai 
Primi. Căci între noi s-ar risipi 
Atunci, gustul amar lăsat, ştii tu, 
De-acea nefericită cerere. 
Şi mîine, am putea, urmîndu-ţi sfatul, 
S-aflăm mijlocul drept, cinstit, prin care 
Comerţu-ar fi-n măsură să reziste 
Acestui timp mort; căci şi tu, atunci, 
Ai fi-n comerțul nostru, Dogsborough, 
Un om din lumea conopidei. Este? 
(Dogsborough îi ia mina.) 


DOGSBOROUGH 
Butcher şi Flake, primesc. 
TÎINĂRUL DOGSBOROUGH 
Tata primeşte. 
(Apare o inscripţie: Pentru a-l cointe- 
resa pe Hindenburg, preşedintele Reich- 
ului, în nevoile lor, iuncherii îi dăru- 
iesc o moșie.) 


4 . 


Birou de pariuri, în strada 122. Arturo Ui 
şi locotenentul lui, Ernesto Roma, însoţit de 
oameni de pază, ascultă la radio ştirile 
turiului. Lingă Roma, Daisy-iloarea din docuri. 


ROMA 
Aş vrea, Arturo, să te smulgi odată 
Din bruna ta posomoreală și din 
Visarea asta fără rod, de care 
A şi-nceput orașul să vorbească. 


UI (cu amărăciune) 


Vorbeşte, spui ? Nu mai e nimeni să 
Vorbească despre mine. Orașul uită. 
Vai, scurt trăieşte faima. Doar două luni 
De liniște. Şi douăzeci de trageri 
Se uită. În propriile-ți rînduri chiar! 
ROMA 
Băieţii-au început să facă mutre 
De cînd se duc biștarii. Ce-i mai rău: 
Îi strică inactivitatea. Omul 
Se descompune cînd împușcă numai 
La cărţi de joc. Nici nu-mi mai vine- 
Arturo, 
Să dau pe la cartierul general. 
Îmi pling de milă toţi. Îmbărbătarea 
„Miine-i dăm drumul !“ mi se-opreşte-n 
git 
Cînd îi privesc în ochi. Aveai un plan 
Promiţător: racheta de legume. 
De ce să nu începem? 


UI 
Nu acum. 
Nu, nu de jos. E încă prea devreme. 

ROMA 
„Devreme“, na-ți-o bună! De cînd 
trustul 

Te-a expediat, sînt patru luni de-atunci, 
Stai şi cloceşti. Doar planuri! 

Şi încercări 
Cu inima-ndoită. O vizită 
La trust ţi-a rupt şira spinării. Şi 
Măruntul incident din Harpers-Bank 
Cu poliţiştii, îți stăruie încă-n oase. 

UI 

Păi, ce? Au tras! 


ROMA 
În aer! Ilegal. 
UI 


Doi martori mai puţin, și pentr-un fir 


De păr, m-aflam acum la gros. Ce jude ! 
Nici pentru trei parale simpatie. 
ROMA 


Poliţia nu trage cind e vorba de ' 
Gherete de legume. Ci de bănci. 

Ia uite-Arturo. Începem ici, cu strada 
A unsprezecea ! Geamurile sparte, 
Ceva petrol pe conopidă. Aşchii 

Din tot ce este mobilier. Iar noi 

Ne strecurăm în jos, pină-n a şaptea. 
O zi, ori două după asta, intră-n 
'Tarabe, Manuele Giri, cu 

Garoafa roşie-n butonieră şi 

Promite pază. Zece la sută din 
Vinzare. 


UI 


Nu. Întii am eu nevoie 
De pază. Înainte de-a putea 
Păzi pe alţii, cată eu să fiu 
De jude și poliţie ocrotit. 
De sus atîmă totul. Nu-am pe jude 
În buzunar, cînd el mă-are în al lui. 
Nu am nici drepturi. Şi orice scatiu 
Mă poate ciurui, cind sparg o bancă. 


ROMA 


Atunci, nu ne rămîne decit planul 
Lui Givola. El simte-urma de scîrnă. 
Și dacă-a zis că trustul conopidei 

li pute „ca la mama-acasă“, e sigur 
Ceva. Nu-i vorbă, au circulat şi zvonuri 
Destule, cînd consiliul comunal 
I-a-ncuviințat un împrumut la, cică, 
Recomandația lui Dogsborough. 
De-atunci, se şușotește una, alta, 
Despre o chestie care n-ar fi cazul 

Şi care-n realitate — ar trebui 

Să se clădească. Pe de altă parte, 
Stă Dogsborough garant în chestia-asta. 
Bătrinu-nvăţăcel al Domnului, 

Părtaș la chestii dubioase? Uite-l 
Pe Ragg. E de la „Star“. Mai informat 
Ca Ragg, nu-i nimenea. He! Hallo, Ted! 


RAGG (un pic băut) 
Aa, hallo, Roma! Hallo, Ui! Ce-i nov 
La Capua ? 
UI 
Ce vrea ? 


RAGG 
Nimica, Ui. 
Vorbeam de-un mic oraș de altădată, 
În care a, pierit o oaste mare, 
De trindăvie, prea multe petreceri 
Şi lipsă de-exerciţiu. 
UI 
Du-te naibii! 
ROMA (lui Ragg) 
Nu vă ciondiți! Mai bine, zi-ne, Ted, 
Ceva despre-mprumutul trustului 
De conopidă. 
RAGG 
Ce v-a apucat? 
Ori vindeţi conopidă-acum ? Ghicesc. 
Vi s-a făcut de-un împrumut şi vouă., 
De ce nu-l întrebaţi pe Dogsborough ? 
Bătrinul le dă zor (imitind pe bătrîn): 
„Să se distrugă 
O branșă de afaceri sănătoasă, 
Doar fiindcă temporar e bintuită 
De secetă ?“ Nu-i ochi să stea uscat 
În tot consiliul comunal. Nu-i unul 
Să nu deplingă soarta conopidei, 
De parcă s-ar fi rupt din el o parte. 
Dar vai, cu browningul nu-nduioșezi, 
Arturo ! 
(Ceilalți clienţi rîd.) 
ROMA 
Nu-l zădări, Ted; omu-i fără chef. 


RAGG 
Te cred. Givola a şi fost, se zice, 
Să caute de lucru la Capone. 
DAISY (foarte beată) 
Minţi! De Givola să nu mi-te legi? 
RAGG 
Aa, floarea docurilor — Daisy ! Tot 
Anexa soaţei lui Givola-șchiopul ? 
(O prezintă.) 
Anexa a patra — a celei de a treia 
Anexe de locotenent al unei 
(arată spre Ui) 
Prea iute-căzătoare stele de 
Mărimea a doua... O, amară soartă! 
DAISY 
Hei! Astupaţi-i botul de murdar. 


RAGG 


Urmașii nu-mpletese bandiţilor 
Cur.ună. Gloata schimbăcioasă cată 

Mereu spre noi eroi. Și-l dă uitării 
Pe cel ce a fost ieri erou. Mandatul 
De arestare îi îngălbenește 
În prăfuite-arhive. „Oameni buni, 
Nu v-am rănit eu ?“ — „Cînd ?* 

— „Odată!“ — „Ah, 
Dar rănile-s de mult cicatrizate ! 
Şi cea mai mîndră cicatrice piere 
Odată cu cel ce-a purtat-o!“ — „Deci, 
În lumea asta, unde fapta bună-i 
Neluată-n seamă, nici fapta rea 
Nu lasă urme?“ — „Nu!“ 

— „Stricată lume!“ 

UI (urlă deodată) 
Puneţi-i dop la gură. 


RAGG (pălind) 
Hei, domol 
Cu presa, Ui! 
(Clienţii s-au ridicat alarmați.) 
ROMA 
(îl împinge pe Ragg afară) 
Hai, du-te acasă, Ted. 
I-ai spus destule, hai. 
RAGG 
spatele, acum foarte 
înfricoșat) 
Pe mai tirziu! 
(Localul se golește repede.) 
ROMA (lui Ui) 
Eşti cam nervos, Arturo. 


UI 


(ieșind cu 


Dracii ăștia 
Mă iau drept un nimic. 
ROMA 
Că taci de-atita 
Timp, nu de alta. 
* UI (posac) 
Unde zace Giri 
Cu procuristul cela de la trust? 
ROMA 
Urma să fie-aici, la trei, cu diînsul. 
UI 
Şi ce e cu Givola şi Capone? 
ROMA 
Nimica serios. Capone, doar, 
A fost la florărie pe la el 
Să ia nişte coroane. 
UI 
Pentru cine ? 
ROMA 
Nu ştiu. Nu pentru noi. 
UI 
Nu-s sigur. 


ROMA 
Ei, 
Le vezi prea-n negru astăzi. Cui ce-i pasă 
De noi? 
UI 
Așa-i. C-un găinaț se poartă 
Mai respectuos. La cel dintii eşec 
Givola dă bir cu fugiţii. Las-că 
La cel dintii succes, i-oi face socoteala. 
ROMA 
Giri ! (Intră Emanuele Giri cu un in- 
divid scăpătat, Bowl.) 
GIRI 
Patroane, ăsta-i omul! 
ROMA (lui Bowl) 
Tu eşti 
În trustul conopidei, procuristul 
Lui Sheet ? 
BOWL 
Am fost. Fost procurist, patroane. 
Pin-mai acum o săptămînă, pînă 
Ce javra... 
GIRI 
Nici chiar izul conopidei 
Nu suferă... 
BOWL 
De Dogsborough... 
UI (repede) 
Ce e 
Cu Dogsborough ? 
ROMA 
Ce legături ai tu 
Cu Dogsborough ? 
GIRI 
Păi, de-aia l-am şi-adus. 


BOWL 
El, Dogsborough, mi-a făcut vînt. 
ROMA 
Din casa 
Lui Sheet ? 
BOWL 
Nu. Din a lui. Că din septemvrie 
li aparţine. 
ROMA 
Ce ? 
GIRI e 
Casa lui Sheet — 
Acesta-i Dogsborough. Bowl a fost 
martor 
Cînd Butcher, de la trustul conopidei, 
I-a oferit bătrînului, lui însuşi, 
Pachetul cu acțiuni. 
UI 
Şi ? 


ul 


BOWL 


Şi-i o cruntă 
Ruşine... 
GIRI 
Nu observi, patroane ? 
BOWL 


„„ca Dogsborough să-obțină-împrumutul 
Cel gras, cerut de trustul conopidei... 
GIRI 
„„Şi în ascuns să stea ca parte-n trust! 


UI 
(începe să întrezărească ceva) 
Aceasta-i mită! Dumnezeule ! 
Păi, Dogsborough îmi are unt pe creştet. 
BOWL 
A mers spre conopidă împrumutul, 
Dar obţinut a fost prin mijlocirea 
Casei de şlepuri. Deci, prin mine. Și 
De fapt, eu pentru Dogsborough-am 
semnat, 
Nu pentru Sheet, cum minte aparenţa. 
GIRI 
Zi că nu-i o senzaţie! Dogsborough! 
Această veche firmă ruginită! 
Această prea din plin răspunzătoare 
Şi prea cinstită stringere de mină. 
Moşneagu-impermeabil la corupţie. 
BOWL 
Ce-am să i-o coc! Să-mi facă mie vînt 
Că-am fraudat, cînd el... Ce javră! 
ROMA 
Lasă ! 
Mai sînt, alăturea de tine și-alţii 
Ce spumegă de-ascultă aşa ceva. 
Tu ce zici, Ui? 
UI (spre Bowl) 
Jură ? 
GIRI 


Sigur. 
UI (se deschide mare) 
Să nu-l pierdeţi din ochi! Hai, 
vino, Roma! 
Acum abia-mi miroase a afaceri! 
(Iese repede, urmat de Ernesto Roma 
și de oamenii de pază.) 


GIRI 
, (íl bate pe Bowl pe umăr) 
Măi Bowl, ai pus, îmi pare, în mişcare 
O roată care... 
BOWL 
Bun. Dar comisionul... 


GIRI 
N-ai nici o grijă ! Îmi cunosc patronul. 


(Apare o inscripție: În toamna lui 1932, 
partidul şi armata personală a lui 
Adolf Hitler sînt gata să dea faliment 
financiar şi sînt amenințate de o ra- 
pidă | destrămare. nare. Disperat, at, Hitler se 


străduieşte să i vină la putere. | e. Cu toate 
acestea, multă vreme, nu reuşeşte să > să 
ajungă a vorbi cu Hindenburg.) 


5. 


Conacul lui Dogsborough. Dogsborough şi 
fiul său. . 


DOGSBOROUGH 
Nu trebuia să accept conacul ăsta. 
Că am primit aproape în dar pachetul, 
Nu-i atacabil. 


TÎNĂRUL DOGSBOROUGH 
Absolut nu. 


DOGSBOROUGH 
Că-am 
Umblat după împrumut, fiindcă am 
simţit 
Pe pielea mea, cum se destramă-n 
lipsuri 
O înfloritoare branșă comercială, 
Nu poate fi nejust. Dar faptul că-am 
Primit conacul ăsta, în credința 
Că-ar trage vreun folos casa de şlepuri, 
În timp ce insistam pentru-mprumut, 
Şi astfel, că pe ascuns am acţionat 
În propriu-mi interes, a fost greşit. 
TÎINĂRUL DOGSBOROUGH 
Da, tată. 
DOGSBOROUGH 


Iar pachetul ăsta a fost 
Ca peștele sărat ce-l viră gratis 
Un circiumar clientului, în coş, 
Pentru ca, potolindu-şi ieftin foamea, 
Să-i fie sete pînă cade criță. (Pauză.) 
Ancheta cu privire la depouri 
Nu-mi place. Împrumutu-i consumat — 
S-au înfruptat din el, și Clark, 
şi Butcher, 
Şi Flake, şi Caruther. Şi, din păcate, 
M-am înfruptat şi eu. Da’ nici-un 
funt de 
Ciment nu-i cumpărat! Un lucru-i 
bun doar: 
Că i-am făcut lui Sheet hatirul, şi 
N-am pus să bată toba la încheierea 
Tranzacţiei. încît nu ştie nimeni 
Că am ceva cu casa-aia de şlepuri. 
UN SERVITOR (intră) 


Vă sună de la trustul conopidei. 
E domnul Butcher. 

DOGSBOROUGH 
Du-te tu, băiete! 
(Tinărul Dogsborough iese cu servitorul. 
Din depărtare se aud clopote bătind.) 
Ce-ar mai putea să vrea şi Butcher 
ăsta ? 
(Privind pe fereastră afară.) 
M-au răpit plopii la moșia asta. 
Şi fața lucie-a apei ca argintul 
'Nainte de a deveni monetă. 
Şi că în aer nu duhnește izul 
Acrit de bere mult stătută. Brazii 
Şi ei încîntă ochii, mai ales 
Cu vîrfurile lor. E-un verde cenușiu 
Şi prăfuit. Şi-aceste trunchiuri care, 
Ca pielea de vițel, se foloseau 
Pe vremuri, la butoaie, drept cană, 
Dar plopii au fost hotăritori. Da, 
plopii. 
Azi e duminică. Hm! Şi ce paşnic 
Ar răsuna bătaia clopotelor 
De n-ar fi în lume atîta răutate. 
Ce-ar mai putea, duminică, să vrea 
Şi Butcher ăsta? Nu. Nu trebuia 
Conacul să ac... 


TÎNĂRUL DOGSBOROUGH 
Tată, Butcher zice 
Că-azi noapte s-a cerut la primărie 
Să se verifice în docuri starea 
Depourilor trustului. Ce-i? Ce 
Te doare, tată ? 
DOGSBOROUGH 
Camforul ! 
TÎNĂRUL DOGSBOROUGH 
Poftim. 
DOGSBOROUGH 
Şi ce vrea Butcher ? 
TÎNĂRUL DOGSBOROUGH 
Vrea să vină aici. 


DOGSBOROUGH 
Aici ? Eu nu-l primesc. Nu mă simt 
bine 
Cu inima. (Se ridică. Măreţ.) 
Eu n-am nimic de-a face 
Cu treaba asta. Am mers şaizeci de 
ani 
Pe drumul drept. O ştie tot oraşul 
În şoalda lor eu n-am nici-un amestec. 
TÎNĂRUL DOGSBOROUGH 
Da, tată. Ţi-e mai bine? 
SERVITORUL (intră) 
Un domn Ui 
E-n hol. Şi... 
DOGSBOROUGH 
Gangsterul ! 


SERVITORUL 
Da. I-am văzut 
Portretu-în ziare. Zice că domnul 
Clark 
Din trustul conopidei l-a trimis. 
DOGSBOROUGH 


Să-l dai afară! Cine l-a trimis? Clark? 
Ce dracu’! Îmi atirnă-acuma gangsteri 
De gît? Vreau să-l... 


(Intră Arturo Ui și Ernesto Roma.) 


UI 
Domn’ Dogsborough. 
DOGSBOROUGH 
Afară ! 
ROMA 


Ho, ho! Mai copăcel! Fără pripeală. 
Azi e duminică. Nu? 
DOGSBOROUGH 
Am zis: afară! 
TÎNĂRUL DOGSBOROUGH 
Tata a zis: afară! 


ROMA 
S-o mai zică 
Şi-a doua oară: tot n-ar fi ceva nou. 
UI (nemișcat) 
Domn’ Dogsborough. 
DOGSBOROUGH 
Sun servitorii ! Cheamă 
Poliţia ! 
ROMA 
Rămii pe loc, copile! 
Că-afară sînt niște băieți, și poate 
Să nu te prea-nțeleagă! 
DOGSBOROUGH 
Aşa. Cu forța. 
ROMA 
O, nu cu forța — amice! Doar un pie 


de-emfază. 
(Tăcere.) 


UI 


Domn’ Dogsborough. Nu mă cunoaşteţi, 
ştiu. 
Sau, ce-i mai rău, mă ştiţi din auzite. 
Domn” Dogsborough, aveţi în faţă-un 
om 
Rău cunoscut. Mi-am început cariera, 
Venind din Bronx ca un șomer derînd 
În ăst oraş, acuma-s paişpe ani. 
Nu pot să spun că n-am avut izbînzi. 
Aveam şapte băieţi săraci în juru-mi, 
Dar hotărîţi ca mine a-și rupe halca 
Din orice vită-a Domnului prea sfîntul. 

Vor fi mai 
mulţi. 
Veţi întreba : ce vrea Ui de la mine? 
Nu mult. Atât: să mă cunoască lumea 
Așa cum sint. Să nu mai fiu privit 
Drept cavaler de-industrie, aventurier 
Sau cine ştie ce. (Îşi drege giasul.) 
Măcar de ochii 
Poliţiei, pe care o stimez 
Dintotdeauna. De aceea vin 
În fața dumneavoastră şi vă rog 
— Şi vreau să ştiţi, eu nu rog cu 
plăcere — 
Să puneţi în favoarea mea, de-i cazul, 
O vorbuliță la poliţie. 


DOGSBOROUGH (neîncrezător) 
Adică, 
Să garantez eu pentru dumneata ? 


Ei, bine, acu-s treizeci. 


UI 
De-i cazul. Asta va depinde numai 
De felul cum ieșim la socoteală 
Cu negustorii de legume. 


DOGSBOROUGH 
Dar ce 
Caţi dumneata-n negoțul de legume ? 
UI 
Iată-ne ajunși. Sînt hotărît să-l apăr 
De orice încălcări. Dacă-i nevoie, 
Cu forța chiar. 


DOGSBOROUGH 


Dar după câte ştiu, 
Nu-l amenință deocamdată nimeni. 
UI 
Deocamdată, nu. Să zicem. Dar eu 
Văd mai departe. Şi-ntreb: cîtă vreme? 
Da, cîtă vreme, într-un oraş ca ăsta, 
Cu o poliție leneşșă, coruptă, 
Va fi în stare precupeţul nostru, 
Netulburat, să-și vindă marfa? Oare 
Biata-i gheretă nu va fi distrusă 
Chiar miine de o mină scelerată 
Ce va prăda şi casa lui de bani? 
N-ar prefera el, încă azi, să ştie 
Că-n schimbul unui fleac de 
compensație, 
Negoţu-i stă sub un puternic scut ? 
DOGSBOROUGH 
Eu cred că: nu. 
UI 
Aceasta-ar însemna 
Că nu-și cunoaşte interesul. Se 
Prea poate. Micul precupeț, zelos 
Dar mărginit, ades cinstit dar rar 
Departe-văzător, are nevoie 
De-o mînă tare să-l conducă. Din 
Păcate, dinsul nu cunoaște nici o 
Răspundere față de trust, deşi 
S-ar cuveni atît să-l mulţumească. 


Şi-aici, domnule Dogsborough, se-arată 
Misiunea mea îndreptăţită. Căci 
Şi trustul cată azi a fi-apărat. 
În lături cu rău-platnicii! Plăteşte, 
Ori îţi închizi taraba! Or fi cîțiva 
Mai slabi, să cadă ruinaţi. Asta 
E-o lege-a naturii! Mai pe scurt: 
Şi trustul conopidei-imi duce lipsa. 

DOGSBOROUGH 
Ce-am eu cu trustul conopidei? Cred 
Că ai greșit adresa, omule, 
Cu-interesantul dumitale plan. 

UI ` 

Să lăsăm asta-acum. Ştiţi ce-au nevoie 


În trust? De nişte pumni! De cei 
treizeci 
De tineri hotărîți, conduşi de mine. 


DOGSBOROUGH 
Eu nu ştiu dacă trustu-ar vrea în loc de 
Maşini de scris, să aibă tunuri 
Thompson. 
Doar nu-s din trust. 


UI 


Om mai vorbi noi de-asta. 
Veţi zice: bine, treizeci de bărbaţi 
Vor circula prin trust, încolo-ncoace, 
Cu arma-n miini. Dar cine ni-i 
chezașul 
Că n-om păţi noi înșine ceva? 
Răspunsu-i simplu : — Are puterea cel 
Care plăteşte. Iar cel ce-mparte 
Banii de lefuri sînteți dumneavoastră. 
Eu să vă stau vreodată împotrivă? 
Nu. Niciodată. Chiar de-aș voi-o 
Și chiar de nu v-aş preţui precit 
Vă preţuiesc. Vă dau cuvintul meu! 
În fond ce-s eu? Şi cîţi îmi sînt 
ciracii ? 
Ştiţi oare că din ei, cîțiva mai că 
M-au părăsit? Azi mai sînt douăzeci ! 
De-or mai fi douăzeci ! Salvaţi-mă, 
De nu, sînt la pămînt. Siînteţi dator 
Ca om, să m-apăraţi de dușmani şi 
— O spun cum e— chiar deciracii mei. 
E-n joc o operă de paișpe ani. 
La om, în dumneavoastră fac apel! 
DOGSBOROUGH 


Ascultă-atunci ce va să facă omul 
Din mine: chem poliția! 
UI 
Aţi zis: poliţia ? 
DOGSBOROUGH 
Poliția, da. 
UI 
Să-nsemne asta că vă 
Codiţi să mă-ajutaţi ca om? 
(Urlă) Atun 
O cer tilharului din dumneavoastră! 
Căci asta sînteţi ! Vă voi compromite ! 


Că am dovezi! Sinteţi amestecat în 
Scandalul cu depourile din docuri, 
Ce stă să izbucnească ! Casa lui Sheet, 
Cu şlepuri, sînteţi dumneavoastră. Vă 
Previn! Să nu mă-mpingeţi prea 
departe ! 


Ancheta a fost hotărită! 
DOGSBOROUGH (foarte palid) 


Ea nu 
Va avea loc. Amicii mei... 


UI 
S-au dus. 
Ieri ați avut amici. Astăzi, nici unul. 
Dar mâine, veți avea, în schimb, 
duşmani. 
De-i cineva să vă salveze-s eu! 
Arturo Ui! Eu! 


DOGSBOROUGH 
N-o să-aibă loc 


Ancheta. Nimeni nu-o să-mi facă asta. 
Am părul alb... 


UI 
Dar în afar' de păr, 
Nimic nu-i alb la dumneavoastră, 
Dogsborough ! 
Măi omule! (Încearcă să-i ia mîna) 
Aibi minte! Judecă ! 
Lăsați-vă salvat! O vorbă doar 
Să-mi spuneți, şi or-cine-ar fi îl dobor, 
De-ar cuteza, măcar de-un fir de păr 
De-al dumneavoastră să se atingă. 
Vă rog, numai o dată, Dogsborough, 
O dată daţi-mi ajutor. Acum! 
Nu pot să mai dau ochii cu băieții 
De nu mă înţeleg cu dumneavoastră. 
(Plinge.) 
DOGSBOROUGH 
Nu. Niciodată ! Să ştiu de bine că 
Se alege praf și pulbere din mine, 
Cu dumneata nu intru-n cîrdăşie! 


UI 
S-a zis cu mine. Ştiu. Am patruzeci 
De ani. Şi ce sint? Un nimica! Trebuie 
Să îmi întindeţi mina! 
DOGSBOROUGH 
Niciodată ! 
UI 
Băgaţi de seamă! Am să vă fărim! 
DOGSBOROUGH 
Atât timp însă cît oi fi în viaţă 
N-ai să ajungi să-ți vezi potlogăria 
Cu zarzavaturi împlinită. 
UI (cu demnitate) 
Bine, 
Domn’ Dogsborough. Am patruzeci 
de ani 


Și dumneavoastră-optzeci. Ei, bun e 
cerul, 
Am să vă supraviețuiesc. Și ştiu 
Că în negoțul de legume tot voi 
Pătrunde. 
DOGSBOROUGH 
Niciodată. 
UI 
Roma, hai 
Plecăm. (Se pleacă ceremonios şi pă- 
răsește cu Ernesto Roma încăperea.) 
DOGSBOROUGH 
O, aer! Ce mai bot! Ce bot! 
Nu, n-ar fi trebuit să-accept conacul! 
Dar numai asta n-or-să îndrăznească 
Să cerceteze ! Ar fi totul pierdut! 
Nu, nu. Aceasta n-or să îndrăznească. 
SERVITORUL (intră) 
Goodwill şi Gaffles din administraţia 
Comunei ! 
(Intră Goodwill și Gaffles.) 
GOODWILL 
Hallo, Dogsborough ! 
DOGSBOROUGH 
Hallo, Goodwill 
Şi Gaffles. Ce veşti noi? 
GOODWILL 
Cam nu prea bune 
Mă tem. N-a fost cumva Arturo Ui 
Cel ce-a trecut pe lingă noi în hol? 
DOGSBOROUGH (rizind silit) 
Da, în persoană. Nu-i chiar o podoabă 
Într-un conac. 
GOODWILL 
Nu. Nu-i chiar o podoabă! 
Şi-aşa, ne-a-mpins un vint nu tocmai 
bun la tine. 
E vorba despre trustul conopidei 
Şi împrumutul lui pentru depouri. 
DOGSBOROUGH (scrobit) 
Cu împrumutul. Ce-i cu el? 
GAFFLES 
Ei, ieri 
La primărie, au fost cîțiva de-au zis 
Că împrumutu-i — nu te minia — 
Cam dubios. 
DOGSBOROUGH 
Cam dubios... 
GOODWILL 
N-ai grijă! 
Majoritatea a fost indignată. 
Mă mir că n-am ajuns la păruială. 

GAFFLES 


„Cum ? Dubios ce face Dogsborough?“ 

Se tot striga. „Atunci, te pomeneșşti, 

Şi biblia-i dubioasă !“ Apoi, să fi 

Văzut cum te cinstiră, Dogsborough! 

Prietenii au pretins pe loc ancheta. 

Văzînd atita încredere în tine, 

Au cam căzut pe bec, ici-colo, unii. 

Şi n-au mai vrut măcar s-audă 
de-asta. 

Majoritatea însă — arziînd, să nu 

Îți vadă numele atins nici chiar 

De boarea unei suspiciuni, striga: 

„El, Dogsborough, nu-i doar un 


nume, şi 
Nu-i doar un om, ci-o-ntreagă 
instituţie.“ 
Şi-așa, urlînd, s-a obținut ancheta. 
DOGSBOROUGH 


Ancheta. 


GOODWILL 

O conduce O'Casey pentru 
Comună. Cei din trustul conopidei 
Zic însă că-împrumutu-a fost vărsat 
Direct casei de şlepuri Sheet, 

contractele 
Cu diferite firme constructoare 
Urmind de casa Sheet a fi-încheiate. 
DOGSBOROUGH 

De casa Sheet. 


GOODWILL 
Cel mai bun lucru ar fi 
Să-nsărcinezi tu însuți pe un om, 
De bună reputație şi neutru, 
În care-ai tu încredere şi care 
Să-ncerce-a descurca aceste ițe 
întunecate. 
DOGSBOROUGH 
Sigur. 
GAFFLES 
Bun. Așa 
E-n regulă. Şi-acu, hai de ne-arată 
Faimoasa-ți reședință, Dogsborough. 
S-avem ce povesti ! 
DOGSBOROUGH 
Da. 


GOODWILL 
Liniște 
Şi toaca! Tot ce-ţi poţi dori! 


Scenă din spectacolul ‚Ascensiunea 
lui Arturo Ui poate fi oprită“, pre- 
zentat de Berliner Ensemble : Arturo 
Ui luînd lecţii de ţinută şi de dic- 
tiune de la un bătrin actor de pro- 
vincie 


GAFFLES (rizind) 
Şi-ncolo 
Cu-orice depou ! 
DOGSBOROUGH 


Un om! Va fi acolo! 
(Ies toţi, încet, afară.) 
(Apare o inscripție : În ianuarie 1930, 
președintele Reichului, Hindenburg, 


refuză în cîteva rînduri să dea lui Hit- 


ler postul de cancelar al Reichului. 


Între acestea are a se teme de apro- 
pierea amenințătoare a scandalului le- 
gat de ancheta privitoare la așa-zisul 


„ajutor răsăritean“. Pe deasupra, el 

mai  încasase banii statului pentru 

moşia Neudeck ce-i fusese dată în 
dar, şi pe care-i deturnase.) 


6. 


Primăria. Butcher, Flake, Clark, Mulberry, 

“Caruther. In fața lor, lingă Dogsborough — 

alb ca varul — O'Casey, Gafiles şi Goodwill. 
Presa. 


BUTCHER (încet) 
Cam zăboveşte. 
MULBERRY 


Va veni cu Sheet. 


Nu s-or fi înţeles. Întreaga noapte 
Cred c-au tratat. Sheet trebuie 


să-afirme 
Că mai posedă casa, 
CARUTHER 
Nu-l așteaptă 


Pe Sheet plăcinte calde-aici, de vine 
Să ne arate că-i el ticălosul. 
FLAKE 
Sheet n-o să se-nvoiască. 
CLARK 
Trebuie. 
FLAKE 
De ce să ia asupra lui cinci ani 
De puşcărie ? 
CLARK 


Pentru un teanc de bani 
Şi pentru Mabel Sheet, cu luxul ei. 
Mai e 
Nebun şi astăzi după dînsa. Ai 
Să vezi că se-nvoieşte. Pușcărie, 
N-ai grijă, n-o să vadă. Dogsborough 
Va aranja el asta. 
(Se aud țipind vinzătorii de ziare. Un 
reporter intră cu o foaie.) 


GAFFLES 
Sheet e mort. 
A fost găsit mort. Avea 
În vestă un bilet de drum spre Frisco. 
BUTCHER 
Sheet mort ? 
O'CASEY (citeşte) 
Ucis. 
cară a 


FLAKE (incet) 

Vezi ? Nu s-a-nvoit. 

GAFFLES 
Ce-i, Dogsborough ? Ce e? Ţi-e rău? 

DOGSBOROUGH (în silă) 

Nu. Trece. 

O'CASEY 

Moartea lui Sheet... 
CLARK 


Neașteptata moarte 
a lui Sheet, bietul, este-aproape 


o cange 
Înfiptă în anchetă... 
O'CASEY 


Da, desigur: 
Ce e neașteptat îți vine-adesea 
Pe așteptate. Adeseori aștepți 
Ceva neaşteptat. Aşa e-n viaţă. 
Cu gînd curat mă aflu-n fața voastră 
Şi sper, la întrebările ce-oi pune, 
Să nu fiți nevoiţi a mă trimite 
La Sheet, după răspuns, Căci de 


azi-noapte 
Sheet a muţit, cum văd în foaia asta. 
MULBERRY 
Cum ? În definitiv, ați acordat 
Casei de șlepuri împrumutul, nu ? 
O'CASEY 
Așa-i. Dar: cine e casa de şlepuri? 
FLAKE (încet) 
Nostimă chestie. Ăsta-o să mai scoată 
Ceva din minecă. 
CLARK (la fel) 
Ce să mai scoată? 
O'CASEY 
Ce, Dogsborough? Ţi-e rău? Ori aeru-i 
Închis ? (Celorlalţi) 
Vreau doar să spun că s-ar putea 
Birfi : că Sheet e nevoit acum, 
Odată cu lopeţile de lut, 


Să ia asupră-și și beleaua asta 
De-aici. Presimt. .. 

CLARK 


Eu zic, O'Casey, că 
Mai bine-ar fi să nu presimţi prea 
multe 


Sint doar la noi legi împotriva bîrfii. 


MULBERRY 
Ce vă-ncurcați în vorbe? Am auzit 
Că Dogsborough a însărcinat un om 
Să desluşească toate. Să aşteptăm 
Să vină omul! 
O'CASEY 
Văd că zăboveşte. 
Şi dacă vine, sper să ne vorbească 
Nu numai despre Sheet. 
FLAKE 
Sperăm să spună 
Ce e, nu altceva. 
O'CASEY 
E deci, un om 
De-onoare ? N-ar fi rău. Totu-ar putea 
Fi lămurit, -căci Sheet s-a stins abia 
Azi-noapte. Bine. Vreau să sper 
(lui Dogsborough) 
că-i om 
De omenie omul ce-ai ales. 
CLARK  (tăios) 

E-acela care e. Îți place? Uite-l. 
(Intră Arturo Ui şi Ernesto, însoțiți 
de oameni de pază.) 

UI 
Hallo, Clark! Hallo, Dogsborough ! 
Hallo ! 


CLARK 
Hallo, Ui! 
UI 
Ei, ce vor să le comunic ? 
O'CASEY (lui Dogsborough) 
Asta ţi-e omul? 
CLARK 
Da. Şi ce? Nu-i bun? 
GOODWILL 
Păi, Dogsborough. .. 
O'CASEY 
(presei, care dă semne de neliniște) 
Tăcere ! 
UN REPORTER 
Asta-i Ui! 
(Risete. O'Casey face liniște. Apoi 
măsoară pe oamenii de pază.) 
O'CASEY 
Aceştia ce-s ? 
UI 
Prieteni. 


O'CASEY (lui Roma) 
Dumneata ? 
UI 
E procuristul meu, Ernesto Roma. 


GAFFLES 


Stop. Spune, Dogsborough, s-o luăm 
de bună ? 
(Dogsborough tace.) 


O'CASEY 
Deci, după cum ne lasă să-nțelegem 
Tăcerea grăitoare a domnului 
Dogsborough, dumneata, domnule Ui, 
Deţii încrederea domniei-sale 
Şi ne-o soliciți pe a noastră. Bine. 
La cine-s, așadar, contractele ? 

UI 

Contracte ? Ce fel de contracte ? 


CLARK 


(în timp ce O'Casey se uită la 
Goodwill) 


Cele 
Ce pare-a fi încheiat casa de șlepuri 
Cu anumite firme constructoare 
Pentru-a zidi depourile-n docuri. 


UI 
Habar n-am de contracte. 
O'CASEY 
Nu ? 
CLARK 
Socoţi 


Că nici nu sînt? 
O'CASEY (repede) 


Cu Sheet ai stat de vorbă? 
UI (dind din cap) 
Nu. ` 


CLARK 
A, nici n-ai vorbit cu Sheet? 
UI (cu patos) 


Cel ce 
Susține c-am vorbit cu Sheet, vă minte. 


O'CASEY 


Credeam că ai studiat chestiunea, Ui, 
Cum ţi-a cerut-o Dogsborough. 


UI 
Păi, asta 
Am şi făcut. 
O'CASEY 
Şi a dat roade studiul ? 
UI 
Desigur. Nu a fost uşor să dau 


De adevăr. Iar adevăru-acesta 

Nu-i prea plăcut. Cind domnul 
Dogsborough 

M-a invitat s-aduc lumină şi — 

În interesu-orașului — să aflu 

Ce s-a ales din banii-astei comune, 

Strinşi din paraua noastră de 
contribuabili 

Şi-ncredinţaţi apoi casei de şlepuri, 

A trebuit cu groază să constat 

C-au fost sfeterisiţi. E punctul unu. 

Ei, cine-anume i-a sfeterisit ? 

E punctul doi. Am cercetat şi asta, 

Iar vinovatul, din păcate... 


O'CASEY 
Cine-i ? 
UI 
Sheet. 
O'CASEY 
Vai ! Tăcutul Sheet, cu care n-ai 
vorbit ? 
UI 


Ce vă uitaţi aşa? Îl cheamă Sheet 
Pe vinovat. 
CLARK 
Păi, Sheet e mort. Nu ştii? 
UI 


E mort? Am fost la Cicero azi-noapte. 
De-aia nu ştiu. Am fost cu Roma. 


(Pauză.) 
ROMA 
Ştii că-are haz? Ce credeţi, 
e-o-ntimplare 
Că toc...? 
UI 


Nu-i întîmplare, domnii mei. 
Căci sinuciderea lui Sheet e-urmarea 
Crimei lui Sheet. E o monstruozitate ! 


O'CASEY 
Atît: că n-a fost sinucidere. 
UI 
Dar ce? Firește, azi-noapte-am fost 


cu Roma 
La Cicero, și nu știm, deci, nimic. 
Un lucru însă știu şi-mi este clar: 
Că Sheet, un om de-onoare-n aparenţă, 
A fost un gangster. 
O'CASEY 
Înţeleg, Ui. Nu știi 
Nici un cuvint prea dur pentru-acest 
Sheet, 
Căruia astă-noapte, altceva 
I-a fost prea dur. Tu ce zici, 
Dogsborough ? 
DOGSBOROUGH 
Eu ? 


BUTCHER (tăios) 
Ce-i cu Dogsborough ? 
O'CASEY 
Aceasta e: 
Cum înţeleg pe domnul Ui — şi creg 
Că-l înţeleg prea bine — a fost o casă 
De şlepuri care-a obţinut bănetul 
Şi l-a defraudat. Se pune-acum 
O întrebare doar : cine e casa ? 
Aud că-i zice Sheet. Dar ce-i un 
nume ? 
Noi vrem să ştim cui i-a aparţinut, 
Nu cum o cheamă. Aparținea lui 
Sheet chiar ? 
Sheet, fără-ndoială, că ne-ar spune-o. 
Dar Sheet, în ce-l priveşte, tace mile: 
Din clipa-n care domnul Ui a fost 
La Cicero. Nu-i oare cu putință 
Ca totuși să fi fost alt proprietar, 
Atunci cînd s-a comis înşelăciunea ? 
Tu ce zici, Dogsborough ? 
DOGSBOROUGH 
Eu ? 
O'CASEY 
Da. Se poate 
Să fi fost tu-n birou la Sheet, cînd 
tocmai 
Se — hai să zicem — nu se-ncheia 
Acolo, vreun contract ? 
GOODWILL 
O'Casey ! 
GAFFLES (lui O'Casey) 


Cum 
Dogsborough? Ce-ţi trece prin minte? 
DOGSBOROUGH 
Eu... 
O'CASEY 
Şi mai-nainte, la consiliu, cînd 
Ne povesteai că-o duce greu negoțul 
Cu conopidă, şi că-ar trebui 
Să i se acorde-un împrumut, vorbeai 
Din proprie experienţă ? 
BUTCHER 
Ce e asta? 
Ori nu vedeţi că omului i-e rău? 
CARUTHER 
Un om bătrîn! 
FLAKE 
Măcar părul lui alb 
S-ar cuveni să vă deschidă ochii 
Că-n el nimica rău nu poate zace. 
ROMA 
Eu zic: dovezi! 

O'CASEY 
lar cît despre dovezi... 


UI 
“Vă rog tăcere! Ordine, prieteni! 
GAFFLES (tare) 
Vorbeşte, pentru Dumnezeu, 
Dogsborough ! 
UN OM DE PAZĂ (urlă brusc) 
Şeful vrea linişte! Tăcere! 
UI 
Dacă-mi 
Îngăduiţi să spun ce simt acum, ' 
În clipa asta — rușinoasă clipă: 
E insultat un om bătrin şi-n juru-i 
Prietenii lui tac — atunci aflați: 
Mă-ncred, domnule Dogsborough, în 
cinstea 
Domniei-voastre. Așa arată chipul 
Vinovăţiei — vă-ntreb ? AĂștia-s ochii 
Unui bărbat ce umblă să înșele? 
'Ori, ce e alb nu mai e alb aici? 
Iar negrul încetează-a mai fi negru? 
Rău am ajuns, de am ajuns aici. 
CLARK 
Să-nvinuieşti un om imaculat, 
De mituire ? 
O'CASEY 
Ba mai mult: de fraudă! 
Căci eu susțin că prea cețoasa casă 
De care-am auzit atitea rele 
Pe cînd era lui Sheet atribuită, 
Aparţinea de fapt lui Dogsborough 
În vremea împrumutului. 
MULBERRY 
Minciună ! 
GAFFLES 
Dau capul pentru Dogsborough ! 
O, cheamă 
Întreg orașul ! Şi găseşte unul 
Măcar, care să-l ponegrească ! 
UN REPORTER 
(altuia, care tocmai a intrat) 
Tocmai 
E Dogsborough-acuzat. 
CELĂLALT REPORTER 
Dogsborough, zici ? 
De ce nu Abraham Lincoln ? 
MULBERRY şi FLAKE 
Martori, martori ! 
O'CASEY 
A, martori ? Martori vreţi ? Ei, Smith, 
cum stăm 
Cu martorul ? E-aici ? Văd c-a venit. 
(Unul din oamenii lui a trecut la ușă 
și i-a făcut un semn. Toţi au privirile 
ațintite spre uşă. O scurtă pauză. Apoi 


se aud împușcături şi zgomot. Mare 
neliniște. Reporterii fug afară.) 
REPORTERII 
În fața porţii. Cu o mitralieră. 
— Cum se numește, O'Casey, martorul? 
— E lată. — Hallo, Ui! 
O'CASEY (mergind spre uşă) 
Bowl. (Strigă afară.) 
înăuntru ! 
OAMENII DIN TRUSTUL CONOPIDEI 
Ce s-a-ntimplat ? — L-au împuşcat 
pe unul 
Pe scară. — Ei, drăcie! 
BUTCHER (lui Ui) 


Ui, mai mult 
Scandal? Ne-am despărţit, să ştii. 


de-o fi 

Să se întîmple... 

UI 

Cum ? 
O'CASEY 

Aici, 'năuntru ! 
(Cîţiva polițiști aduc un corp înăuntru.) 
E Bowl. Mi-e tare teamă, domnii mei, 
Că martorul meu nu mai e în stare 
Să fie-interogat. , 

(Iese repede. Poliţiştii au aşezat cada- 
vrul lui Bowl într-un colț.) 
DOGSBOROUGH 

Hai, Gaffles, ia-mă 
De-aici, 


(Gaffles iese, trecind pe lingă el fără 
a-i răspunde.) 
UI 
(cu mîna întinsă spre Dogsborough) 
Te felicit, Dogsborough ! 

— Îmi place 
Să fie totul clar. Oricum aș face. 
(Apare o inscripție: Cind cancelarul 
Reichului, generalul Schleicher, a a- 
menințat că va da pe față fraudele 
comise cu banii destinați „ajutorului 
răsăritean“, precum şi deturnarea im- 
pozitelor, Hindenburg a predat la 30 
ianuarie 1933 lui Hitler puterea. An- 

cheta întreprinsă a fost anulată.) 


1. 


Mammoth-Hotel. Suita lui Ui. Doi oameni 
de pază aduc în fața lui Ui un actor zdren- 
țăros. In fund, Givola. 


PRIMUL OM DE PAZĂ 
E un actor, patroane. Nu-i înarmat. 

AL DOILEA OM DE PAZĂ 
E şi prea pe geantă să-şi ia un 
browning. Da-i sătul, că poate decla- 
ma, acolo, la cîrciumă cînd sint sătui 
clienţii. E un clasicanist. 


UI 
Bine. Ascultă, șefule: mi s-a dat a 
înţelege că felul meu de a vorbi ar 
lăsa de dorit. Dar n-o să am încotro, 
o să vină o ocazie ori alta, mai ales 
cînd s-o lăsa cu politică, şi o să tre- 
buie să zic o vorbă, două, ca să-mi 
expun părerile. De-aia vreau să iau 
nişte lecţii. Şi de ţinută. 
ACTORUL 
Da, cum să nu. 


UI 

Veniţi cu oglinda ! (Un om din pază 
aduce și așază în față o mare oglindă 
de toaletă.) Întîi de toate, mersul. 
Vouă, cum vă e mersul, acolo-n teatru 
sau la operă ? 

ACTORUL 

Vă înţeleg. Vă gîndiţi la stilul cel 
mare. Iuliu Cezar, Hamlet, Romeo, 
piesele lui Shakespeare. Aţi dat, dom- 
nule Ui, de omul potrivit. Zece mi- 
nute, şi bătrinul Mahonney vă învaţă 
demarşa clasică. În fața dumneavoas- 
tră, domnilor, stă un caz tragic. 
Sînt o ruină din cauza lui Shakes- 
peare. Poet englez. Aş fi putut să joc 
astăzi pe Broadway, de n-ar exista 
Shakespeare. Asta-i: tragedia unui ca- 
racter. „Nu juca Shakespeare, Mahon- 
ney, cînd joci Ibsen! Uită-te, domnule, 
la calendar! Sîntem în 1912!“ — 
„Arta, domnule, nu cunoaște calen- 
dar !“, zic eu, „eu fac artă!“ Ei, ce 
să-i faci ? 

GIVOLA 

Mi se pare, patroane, că ai căzut pe 

mâini proaste. E cam passé. 
UI 

O să vedem. la mișcă-te aşa, în- 
colo-ncoace, ca la Shakespeare ăsta. 
(Actorul se mişcă încolo-ncoace.) Bine! 


GIVOLA 


Doar n-ai să poţi să apari cu mersul 
ăsta în faţa precupeţilor! E nefiresc! 
UI 


Ce-i aia nefiresc ? Nimeni nu e azi 
firesc. Cînd merg, vreau să se bage 
de seamă că merg. (Copiază mersul 
actorului.) 


ACTORUL 
Capul înapoi.(Ui dă capul înapoi.) 
Piciorul atinge podeaua mai întîi cu 


virful. (Ui atinge podeaua, mai întii, 
cu virful picioarelor.) Bine. Excelent. 
Aveţi un talent înnăscut. Numai cu 
braţele mai e ceva. Cam ţepene. O clipă. 
Cel mai bine ar fi să le așezați, așa 
laolaltă, în faţă, în dreptul părţii ru- 
șinoase. (Ui îşi pune mîinile, în timpul 
mersului, în fața sexului.) Nu-i rău. 
Neafectat şi totuşi voit. Dar capul, 
mai înapoi. Așa, cred, domnule Ui, că 
mersul e în ordine pentru scopurile 
dumneavoastră. Aţi mai dorit ceva? 


UI 
Cum să stau în fața lumii. 
GIVOLA 
Pune-ţi doi vlăjgani tineri în spate 
şi ai să stai la perfecţie. 


UI 


Prostie. Cînd stau, vreau ca lumea 
să se uite nu la doi vlăjgani care-mi 
sînt în spate, ci la mine. Corectea- 
ză-mă. (la o atitudine, cu brațele la 
piept.) 

ACTORUL 

Se poate şi aşa. Dar e comun. 
Dumneavoastră, domnule Ui, nu doriţi 
să arătaţi ca un bărbier oarecare. În- 
crucișaţi braţele astfel. (li pune bra- 
țele așa fel, unul peste celălalt, încît 
rămîne vizibil dosul palmelor, acestea 
fiind aşezate pe brațul superior.) O 
schimbare măruntă, dar deosebirea e 
puternică. Comparaţi, domnule Ui,” în 
oglindă. (Ui probează noua ţinută a 
brațelor, în oglindă.) 


UI 
E bine. 


GIVOLA 


Şi de ce acestea? Numai 
Să fii pe plac gomoşilor din trust ? 


UI 
Te cred că nu. Firește, e pentru omul 
De rind. De ce-ţi închipui tu, de pildă, 
Că Clark acesta de la trust se-arată 
Atit de ţanţoş? Nu pentru-ai lui! 
Căci pentru cei de-o seamă, îi ajunge 
Cît are-n bancă. Întocmai cum băieţii, 
Cind este cazu-mi fac rost mie de 
Autoritatea cuvenită, Clark 
Se arată ţanţoș pentru lumea simplă. 
Aşa şi eu! 
GIVOLA 
Dar poate să se spună: 
Că nu prea pare nutural. Sint şi unii 
Mai dificili. 
UI g 
Sînt şi din ăştia, sigur. 
Atit, că nu e vorba ce anume 

Gindeşte prea deșteptu-ori prea 
vicleanvw'. 

Ci-i vorba cum îl. vede pe stăpin 

Un om de rind. Destul! 


GIVOLA 
Oricum, stăpînul 
Expus ca-n galantar? N-ar fi, 
patroane, 
Mai bine să apară curajos 
Cu vinătăi la ochi, sumes la mîneci? 


UI 
Pentru asta-l am pe Dogsborough 
băţriînul. 
GIVOLA 


L-au cam trecut ceva sudori, îmi pare. 
Mai e înregistrată la „activ“, 

Nu-i vorbă, această piesă de muzeu. 
Dar de expus, o cam expun cu greu. 
Probabil pentru că nu-i chiar așa 
De veritabilă... 

Aşa se-ntîmplă cu biblia din casă, 
Pe care nimeni nu o mai deschide 
De cînd, în cerc intim, odată răsfoită 
Au dat, printre cinstitele vechi pagini, 
Peste o ploșniță uscată. Dar 

Fireşte, pentru trustul conopidei 

Mai poate fi destul de bună. 


UI 
Pe cine să-l respecţi, eu hotărăsc. 


GIVOLA 
Am înţeles, patroane. N-am nimic 
Cu Dogsborough ! Mai poate fi util. 
Nici chiar la primărie nu-l doboară, 
C-ar fi prea mare crahul. 


UI 
Acum, şezutul. 


ACTORUL 


Cum se şade! Aceasta e, aş zice, 
partea cea mai grea, domnule Ui. 
Sînt oameni care știu să meargă, sînt 
oameni care ştiu să. stea, dar unde-s 
cei ce ştiu să șadă? Luaţi un scaun 
cu spetează, domnule Ui. Şi acum re- 
'zemați-vă. Miîinile pe coapse, paralel 
cu burta. Coatele, departe de corp. Cît 
timp puteţi şedea așa, domnule Ui? 


UI 
Oricit de mult. 
ACTORUL 
Atunci, e totu-n ordine, domnule Ui. 
GIVOLA 


N-ar fi, patroane, rău, ca moştenirea 

Lui Dogsborough s-o lași scumpului 
Giri ? 

El c brodește şi fără popor 

Cu popularitatea. De-i nevoie 

Se face vesel şi mi-ţi ride-n hohot 


Că se desprinde stucul din tavan. 

Şi chiar cînd nu-i nevoie. Bunăoară, 
Cînd tu, fecior al Bronxului, cum ești 
Cu-adevărat, vorbeşti despre cei şapte 
Şi hotăriţi băieți... 


UI 
Ei? Ride-atunci ? 


GIVOLA 


Că se desprinde stucul din tavan. Dar 
Lui să nu-i spui nimic, că iarăşi zice 
Că am pică pe el. Dezvaţă-l mai 


degrabă 
S-adune pălării. 
UI 
Ce pălării ? 
GIVOLA 
Păi, pălăriile celor pe care 


li culcă cu pistolul. Pe deasupra, 
Să le şi porți în public. E sciîrbos! 
UI 

Eu nu string calului gonaş zăbala. 

Nu iau în seamă micile păcate 

Celor ce conlucrează lingă mine 
(Actorului.) 

Să trecem la vorbire! Hai, recită-mi! 


ACTORUL 

Shakespeare. Nimic altceva. Cezar. 
Eroul antic. (Scoate o cărticică din bu- 
zunar.) Ce părere aveţi de cuvintarea 
lui Antoniu? În fața sicriului lui 
Cezar. Împotriva lui Brutus. Condu- 
cător al asasinilor. Model de cuvîntare 
pentru popor; foarte celebră. Am jucat 
pe Antoniu în 1908, la Zenith. Tocmai 
ce vă trebuie, domnule Ui. (Ia atitu- 
dine şi recită, vers cu vers, cuvintarea 
lui Antoniu.) 
Prieteni, cetățeni, romani, plecaţi 

urechea ! 

(Ui îl îngină, urmărind din cărticică, 
îndreptat cînd şi cind de către actor. 
În fond, îşi păstrează însă glasul greoi 
şi răguşit.) 
Cezar e mort. Eu am venit aici 
Pe Cezar să-l îngrop, nu să-l slăvesc. 
Ce-i rău, în fapta omului, trăieşte 
Şi după el. Ce-i bun, se-ngroapă-adesea 
Cu dinsu-odată. Așa-i cu Cezar ! Brutus 
Prea-vrednicul, v-a-ncredințat azi: 


A fost un despot. E-o greșeală cruntă 
Pe care crunt a şi plătit-o Cezar. 
UI (singur, mai departe) 

Venii-aici, în fața raclei lui, 

Să vă vorbesc. Mi-a-ngăduit-o Brutus 
(Căci Brutus este un bărbat cinstit 
Cum sînt şi ceilalţi toţi, bărbaţi cinstiţi.) 
Mi-a fost prieten, drept şi credincios. 
Dar, zice Brutus, Cezar a fost despot. 

Şi Brutus este un bărbat cinstit. 
A dus la Roma, mii de prizonieri 
Şi-umpluse vistieria Romei cu 
Bănet strîns din răscumpărări. Să fie 
Așa ceva, faptă de despot, oare? 
Ne-ndoios — omul sărac din Roma 
De i-ar fi spus-o — Cezar ar fi plins. 
Despoţii-au inima de piatră? Poate! 
Dar, după Brutus, Cezar a fost despot. 
Şi Brutus este un bărbat cinstit. 
Aţi fost de față cînd, la Lupercalii 
L-am îmbiat de trei ori cu coroana 
De rege. iar el a respins-o. Fost-a 
Aceasta, fapta unui despot? Nu? 
Dar Brutus zice că a fost un despot. 
Tar el e, sigur, un bărbat cinstit. 
Eu nu vorbesc ca să-l înfrunt pe 
Brutus. 
Ci sînt aici să spun ceea ce ştiu. 
Cindva l-aţi îndrăgit — şi-aveaţi temei! 
V-oprește-acuma vreun temei să-l 
plingeţi ? 
În timpul ultimelor versuri, coboară 
încet, cortina. Apare o inscripție: După 
cum se spune, Hitler a luat lecţii de 
declamație şi de ţinută nobilă de la 
actorul provincial Bazil.) 


8. 


Biroul trustului conopidei. Arturo Ui, Ernesto 
Roma, Giuseppe Givola. Emanuele Giri și oa- 
meni de pază O ceată de mici precupeţi sînt 
numai urechi la spusele lui Ui. Pe estradă, 
iîngă Ui, şade bolnav, bătrinul Dogsborough 
Tn fund, Clark. 


UI (urlînd) 
“Omor! Măcel! Bun plac! Şantaje! 
Jaf ! 
În plină stradă, pocnete de puşcă! 
Bărbaţi ce-și văd cuminţi de treaba lor 
Şi pașnici cetățeni ce intră-n primărie 
S-aducă mărturii, ucişi în plină zi! 
Vă-ntreb: ce face-n fața-acestor fapte, 
“Conducerea orașului ? Nimic. 
Ar trebui, mai știi, ca oamenii cinstiţi 
Să plănuiască afaceri tenebroase, 
“Celor cinstiți să le ciuntească cinstea, 
Decît să intervină. 


GIVOLA 
Auziţi ! 


UI 


Pe scurt, domnește haosul. Căci dacă 

Oricine poate face orice vrea 

Şi orişice-i inspiră egoismul, 

Înseamnă că se-nfruntă toţi cu toţii, 

Că, deci, ne stăpîneşte haosul. 

Cind îmi ţin pașnic chioşcul cu 
verdeţuri 

“Ori îmi conduc, să zicem, camionul 


Cu conopidă, ori mai ştiu eu ce, 
Şi-un altul dă năvală peste mine 
În chioşc: „Mîinile sus!“ Sau trage-n 
roți 
Cu browningul, ca să rămîn pe geantă, 
Nu poţi avea o viaţă liniștită. 
Dar dacă știu că oamenii-s aşa, 
Nu mielușei blajini, sînt nevoit 
Să fac ceva, să nu mă năvălească 
Și mîinile să nu-mi mai ţin, tot la 
Cheremul orişicărui, ridicate, 
Ci să le pot utiliza, să zicem, 
La număratul castraveţilor 
Sau ce mai ştiu eu. Căci acesta-i omul. 
De bună voie, omul n-o să pună 
Deoparte revolverul. Poate, fiindcă 
E mai frumos așa, ori poate, fiindcă 
Anume demagogi i-ar lăuda 
La primărie. Dacă nu-mpuşc eu, 
Împușcă celălalt. E logic. Dar 
Ce-i de făcut atunci, vă-ntrebaţi. 
Am să vă spun. Da'mntii de toate-un 
lucru: 
Aşa ca pînă-acuma, nu mai merge. 
Să stai, să lincezeșşti la casă şi 
Să speri că o să fie-odată bine 
Iar pe deasupra, între voi, să fiţi 
Împrăştiaţi şi dezbinaţi şi fără 
O pază bună să vă ocrotească, 
Să staţi neputincioşi, de aceea, în faţa 
Oricărui gangster, asta nu mai poate 
Să meargă. Avem nevoie-în 
consecinţă, 
În primul rînd de unitate. Al doilea: 
De jertfă. Cum? Parcă v-aud că 
ziceţi: 
Noi, jertfă ? Pentru pază să dăm bani? 
Treizeci la sută, taxă de protecţie? 
Nu, nu; nu vrem. Ni-i banul prea 
aproape. 
De-am avea pază gratuit, mai va! 
Ei bine, scumpii mei zarzavagii, 
Nu-i chiar așa de simplu. Pe de 
gratis 
Ai numai moartea. Orice altceva 
Te costă bani. Și paza costă deci. 
Şi liniștea. Şi siguranţa ta. 
Și pacea. Asta-i viața. Așa fiind 
Şi, pentru că în veci nu va fi altfel, 
Eu şi cîțiva pe care îi vedeți 
Aici de față — afară mai sint şi-alţii — 
Am hotărît să vă-njghebăm noi paza. 
(Giri și Roma aplaudă.) 
Ca să puteți vedea însă că totul 
Urmează a se face pe-un temei 
Negustoresc, iată-l pe domnul Clark, 
Din firma Clark-vînzări en gros, pe 
care 
Desigur îl cunoaşteţi foarte bine. 
(Roma îl trage pe Clark în faţă. Ciţiva 
precupeți aplaudă.) 

GIVOLA 
Îngăduiţi, în numele-adunării, 
Să vă spun bun sosit, domnule Clark. 
Că trustul conopidei intervine 
Pentru ideea lui Arturo Ui 
Nu poate decît să vă onoreze. 
Vă mulțumim, domnule Clark. 


CLARK 


Noi cei 
Din trustul conopidei, doamnelor 
Și domnii mei, vedem cu-ngrijorare. 
Cum tot mai anevoie vă desfaceţi 
Legumele. Se zice: sînt prea scumpe ? 
De ce sînt scumpe? Fiindcă- 
ambalatorii 
Şi-ncărcătorii şi şoferii noştri 
Cer şi tot cer mai mult. Aici e cazul 
Să ni se aducă ordinea pe care o 
Dorește domnul Ui şi-ai lui prieteni. 
PRIMUL PRECUPEȚ 


Dar dacă omul simplu-are venituri 
Mai mici și tot mai mici, atuncea cine 
Ne cumpără legumele ? 

UI 


Întrebarea 
E foarte îndreptăţită. Am să răspund: 


Pe muncitor, îţi place ori nu-ţi place, 


Din lumea noastră de-astăzi, nu-l 
mai poți 
Exclude. Nici ca mușteriu măcar. 
Am spus-o sus și tare, întotdeauna, 
Că munca-onestă nu dezonorează 
Ci că e constructivă și c-aduce 
Profituri. Prin aceasta-i necesară. 
Oricare muncitor, luat în parte, 
Se bucură de simpatia mea. 
Doar cînd se înhăitează şi-şi permite 
Să-și vîre nasu-unde nu-l taie capul, 
De pildă, cum se store profituri şi 
Aşa și mai departe, zic: stai, frate! 
Să ne-nţelegem: tu eşti muncitor, 
Aceasta vrea să zică să munceşti. 
De-mi vii însă cu greve şi-ncetezi 
Să mai munceșşti, nu mai eşti muncitor 
Ci-un element primejdios şi-atunci 
Te-înhaţ ! (Clark aplaudă.) 
Dar pentru a vedea mai mult 
Că toate urmează să aibă loc cinstit, 
Pe-ncredere, se află aci de faţă 
Un om, ce pentru toţi din noi, pot 
spune, 
Slujeşte drept model de-naltă cinste 
Şi de integritate: domnul Dogsborough. 
(Precupeţii aplaudă ceva mai tare.) 
Mă simt profund dator, în clipa asta, 
Să vă aduc, domnule Dogsborough, 
Prinos de mulţumire. Providența, 
Ea ne-a legat. Nu am să uit vreodată 
Că-un om ca dumneavoastră m-a ales 
Pe mine, tînărul, simplul fecior 
Al Bronxului, să-i fiu prieten, ba 


3 — Teatrul nr. 12 


Pot zice chiar, drept fiu că m-a ales. 
(Prinde mina moliu atirnindă a lui 
Dogsborough și o scutură.) 

GIVOLA (cu jumătate de voce) 
Emoţionantă clipă: fiu şi tată! 
GIRI (trece în față) 
Vedeţi, măi lume, şeful ne vorbeşte 
Din inimă ! Zăresc în ochii voştri 
Niscai nedumeriri. Hai, întrebaţi ! 
Şi fără frică! Nu-nghiţim pe nimeni 
Dacă nu ne-ntărită. Vi-o spun verde: 
Nu-mi place vorbăria, mai ales 
Nu sufăr cîrcoteala stearpă care 
Se-agaţă de orice şi nu-i mai lasă 
Un fir de păr întreg, și care plină 
De ahuri și de însă, la nimic 
Nu duce. În schimb, propuneri pozitive 
Cum am putea să facem ceea ce 
Ar trebui să facem, în sfîrşit, 
Aşa ceva, primim cu bucurie! 
Hai, ciripiţi ! (Precupeții nu se mișcă.) 
GIVOLA 
Şi nu ne menajaţi! 
Cred că mă știți pe mine și că-mi 
știți 
Și florăria mea. 
UN OM DE PAZĂ 
Hurra, Givola! 
GIVOLA 
Vreţi așadar s-aveţi o pază, ori vreţi 
Măceluri, jafuri, bunul plac, şantaje, 
Omor? Pe scurt, să fie, vreţi, de rău? 
PRIMUL  PRECUPEȚ 
Am dus-o piînă-acum destul de calm. 
În prăvălia mea, n-au fost scandaluri. 
"AL DOILEA PRECUPEȚ 
Nici în a mea. 
AL TREILEA PRECUPEȚ 
Nici în a mea. 
GIVOLA 
Ciudat ! 
AL DOILEA PRECUPEȚ 
E drept, am auzit că în negoţul 
Cu băuturi spirtoase a fost deunăzi, 
Ceva ce-aduce cu cele descrise 
De domnul Ui; c-au fost făcute 
țăndări 
Paharele şi s-a vărsat alcoolul 
Acolo unde n-au vrut să plătească 
Taxa de pază. Slavă Domnului, 
Negoţul de legume însă-a fost 
Lăsat în bună pace pînă astăzi, 


sii cro 


ROMA 
Şi-uciderea lui Sheet? Moartea lui 
Bowl ? 

Acestea-s bună pace? 


AL DOILEA PRECUPEȚ 


Au acestea 
Cumva, domnule Roma, de-a face 
Cu conopida ? 


ROMA 

Nu. Vă rog, o clipă. 
(Roma se întreține cu Ui, care, după 
marea lui cuvintare, şade sleit de 
puteri şi indiferent. După citeva cu- 
vinte, îi face semn lui Giri să se 
apropie. Ia parte și Givola la o aprinsă 
conversație pe şoptite. Apoi, Giri face 
semn unui om de pază și iese repede 

cu el, afară.) 


GIVOLA 


Stimată adunare! Tocmai aflu | 

Că o femeie necăjită-l roagă 

Pe domnul Ui, să asculte-n fața 

Acestei adunări cîteva vorbe 

De mulţumire. 

(Se duce în fund şi conduce o per- 

soană fardată şi țipător îmbrăcată 

— Daisy din docuri — care vine, ținînd de 

mină o fetiţă. Cei trei se înfăţişează 
lui Ui, care s-a ridicat.) 

Vorbiţi, doamnă Bowl. (Precupeţilor) 

Aud că-i doamna Bowl, recenta 

văduvă 

A lui Bowl, procurist al trustului 

De conopidă, care ieri, în timp 

Ce se grăbea, cu simțul datoriei, 

La primărie, a fost ucis de-o mînă 

Necunoscută. Doamnă Bowl! 


DAISY DIN DOCURI 


În marea durere care m-a lovit, 
prin nerușinatul omor săvirșit asupra 
bietului meu soţ, în timp ce se ducea 
la primărie să-și împlinească cetăţe- 
nește datoria, aș vrea, domnule Ui, 
să-mi exprim mulțumirea mea pro- 
fundă. Pentru florile pe care mi le-aţi 
trimis, mie şi fetiţei mele în vîrstă 
de şase ani, căreia i-a fost răpit pă- 
rintele. (Adunării) Domnilor, nu sînt 
decît o amărită văduvă, dar îndrăz- 
nesc să spun că fără domnul Ui aş fi 
astăzi pe drumuri, o spun oricînd, cu 
tărie. Fetiţa mea, în vîrstă de cinci 
ani, şi eu, nu o să vi-o uităm, dom- 
nule Ui, niciodată. (Ui întinde lu 
Daisy mina şi pune copilului mîna sub 
bărbie.) 


GIVOLA 
Bravo ! 
(Prin adunare, intră în diagonală Giri 
cu pălăria lui Bowl pe cap, urmat de 
cîțiva gangsteri care au cu ei bidoane 
cu petrol. Aceștia își taie drum spre 
ieşire.) 
UI 
Primește condoleanţe, doamnă Bowl. 
Această neobrăzată, ticăloasă 
Turbare trebuie să ia sfîrşit, 
Căci... 
GIVOLA 
(văzînd că precupeţii încep să plece) 
Staţi ! Şedinţa nu s-a încheiat. 
Urmează-acum prietenul James 
Greenwool 
C-un cîntec intonat în amintirea 
Bietului Bowl, şi o colectă pentru 
Sărmana văduvă. E un bariton. 
(Unul dintre oamenii de pază vine în 
față şi cîntă un cîntec greţos-melo- 
dramatic, în care se repetă din abun- 
dență cuvîntul „cămin“. Gangsterit 
stau, de-a lungul executării cîntecului, 
adinciţi în degustarea muzicii, cu ca- 
petele în miîini ori aplecaţi înapoi, cu 
ochii închiși. Aplauzele sărăcăcioase 
care urmează sînt întrerupte de șuie- 
rul poliţiei și al sirenelor de pompieri. 
O mare fereastră din fund se înroşeşte.) 


ROMA 
Foc în cartierul docurilor ! 
O VOCE 
Unde ? 
UN OM DE PAZĂ (intră) 
E vreunul Hook pe-aici ? 
AL DOILEA PRECUPEȚ 
Da! Ce se-ntimplă ? 
OMUL DE PAZĂ 
Hambarul dumitale. Arde. 

(Hook, precupeţul, dă năvală-afară. Ît 
urmează unii dintre precupețţi, alţii 
se duc la fereastră.) 

ROMA 

Staţi ! 
Nu iese nimeni! (Omului de pază.) 
Zi: focu-a fost pus? 
OMUL DE PAZĂ 
Da, sigur, boss. S-a dat peste bidoane 
De gaz. 

AL DOILEA PRECUPEȚ 
Pe-aici s-au dus bidoane. 
ROMA (turbat) 

Cum ? 
E careva de spune că-am fi noi? 

UN OM DE PAZĂ 
(îi pune omului browningul în coastă) 
Ce zici c-au fost duse pe-aici? 
Bidoane ? 
ALȚI OAMENI DE PAZĂ 
(altor precupeţi) 
Tu ai văzut bidoane? — Tu? 
PRECUPEȚII 
Eu, nu. 
— Nici eu, nu! 
ROMA 
Să sperăm. 


GIVOLA (repede) 


Chiar cel ce tocmai 
Ne povestea ce calm se desfășoară 
Negoţul conopidei, își vede-acum 
Arzind în flăcări propriu-i magazin 
Şi în cenușă preschimbat de-o mînă 
Nelegiuită. Tot nu vă daţi seama ? 
Ce, sînteţi orbi? Uniţi-vă! Pe loc! 

UI (urlă) 

Rău am ajuns în ăst oraș. Un foc 
După-un omor. Da, pînă și-orbii văd 
Că pe-oricine-l paște așa prăpăd. 
(Apare o inscripţie: În februarie 1933, 
clădirea _Reichstagului se prăbuși în 
flăcări. Hitler învinovăţi pe dușmanii 
lui că ar fi produs ei incendiul şi dădu 
semnalul nopții marilor minciuni.) 


Procesul incendierii hambarelor. Presă. Jude- 

cători, Procurorul. Apărarea. Tînărul Dogsbo- 

rough. Giri, Givola. Daisy din docuri. Oameni 
de pază. Precupeţi şi acuzatul Fish. 


a. 


(În fața scaunului martorilor se află 
Emanuele Giri; acesta arată spre acu- 
zatul Fish, care şade cuprins de o to- 
tală apatie.) 


GIRI (ţipînd) 
Asta e cel ce cu-o infamă mînă 
A aprins focul! Îşi strîngea la piept 
Bidonul de petrol cînd am pus ochii 
Pe el. Ridică-te, mă, cînd vorbesc! 
Ridică-te ! 

(Fish e ridicat cu forța, stă clătinîn- 
du-se pe picioare.) 
JUDECĂTORUL 
Acuzat, strînge-ţi puterile. Te afli 
în fața justiţiei. Eşti învinovăţit de 
crima incendierii. Gindeşte-te la ce te 

așteaptă ! 


FISH (gîngăveşte) 


Arlarlari. 
JUDECĂTORUL 
De unde ai luat bidonul de petrol ? 
FISH 
Arlarl. 


(La un semn al judecătorului, un 
medic supraelegant, cu mutră tene- 
broasă, se apleacă asupra lui Fish şi 
schimbă o privire cu Giri.) 


MEDICUL 
Simulează. 
APĂRĂTORUL 
Apărarea solicită o contraasistenţă 
medicală. 
JUDECĂTORUL 
Se respinge. 
APĂRĂTORUL 
Domnule Giri, cum de s-a nimerit 
să vă aflaţi la fața locului în clipa 
cînd a izbucnit la hambarul domnului 
Hook incendiul care a preschimbat în 
cenușă douăzeci şi două de case? 


GIRI 
Făceam tocmai o plimbare de diges- 
tie. (Cîţiva oameni de pază rid. Giri 
le ţine isonul.) 


APĂRĂTORUL 

Vă este cunoscut, domnule Giri, că 
acuzatul Fish este un şomer care — 
în ajunul incendiului — făcuse pe jos 
drumul pînă la Chicago și că nu mai 
fusese în acest oraș niciodată ? 

GIRI 
Ce. cînd ? 


APĂRĂTORUL 


Automobilul dumneavoastră poartă 
numărul XXXXXX? 


GIRI 
Sigur. 


APĂRĂTORUL 
A staționat automobilul acesta, patru 
ore, înainte de incendiu, în fața res- 
taurantului lui Dogsborough, în strada 
87? Iar acuzatul Fish a fost tîrîit în 
nesimţire din acest restaurant ? 


GIRI 
De unde să știu eu asta? Am fost 
toată ziua într-o călătorie de plăcere 
la Cicero, unde m-am întîlnit cu cinci- 
zeci „şi două de persoane care pot 
aduce mărturie, sub prestare de jură- 
ni că m-au văzut. (Omenii de pază 


PIE ecr 


» APĂRĂTORUL 

Dar n-aţi afirmat abia că aţi făcut, 

la Chicago, o plimbare de digestie ? 
GIRI 

Aveţi ceva împotrivă domnule, da- 
că-mi iau masa la Cicero şi-mi fac 
digestia la Chicago? (Un mare şi 
prelung hohot de ris, la care ia parte 
și judecătorul.) 


(Întuneric. O orgă cîntă marșul fu- 
nebru al lui Chopin în ritm de jazz.) 
b. 

(Cind se face iarăși lumină stă pe 
scaunul martorilor precupețul Hook.) 
APĂRĂTORUL 
Aţi avut vreodată, domnule Hook, 
vreo ceartă cu acuzatul? Şi, în ge- 
nere, l-ați văzut măcar vreodată ? 

HOOK 
Niciodată. 
APĂRĂTORUL 
Pe domnul Giri l-aţi văzut? 


HOOK 
Da, în biroul trustului conopidei, în 
ziua cînd s-a produs incendiul ham- 
barului meu. s 
APĂRĂTORUL 
Înainte de incendiu ? 


HOOK 
Chiar înainte de incendiu. A trecut 
prin sală cu patru bărbaţi care duceau 
cu ei bidoane de petrol. 
(Rumoare în banca presei și printre 
oamenii de pază.) 


JUDECĂTORUL 
Liniște în banca presei! 
APĂRĂTORUL 


Cu ce proprietate se învecinează 
hambarul dumneavoastră, domnule 
Hook ? 

HOOK 
- Cu proprietatea casei de șlepuri care 
aparținea înainte lui Sheet. Hambarul 
meu este legat printr-un gang de 
curtea casei de șlepuri. 
APĂRĂTORUL 

Vă este cunoscut, domnule Hook, că 
domnul Giri locuia în casa de șlepuri, 
fostă Sheet, și că are deci acces la te- 
renul casei de şlepuri ? 

j HOOK 


„Da, ca administrator al depozitului. 
(Mare rumoare în banca presei. Oa- 


menii de pază murmură „buh, buh“, 
şi tau o poziție amenințătoare față de 
Hook, ca şi față de apărător şi presă. 
Tînărul Dogsborough vine în grabă la 
judecător şi-i şopteşte ceva la ureche.) 
JUDECĂTORUL 

Tăcere ! Amînăm dezbaterile datorită 
indispoziției acuzatului. (Întuneric. 
Orga cîntă iarăşi marşul funebru de 
Chopin în ritm de dans.) 

e. 


(Cînd se face iarăşi lumină, Hook 
şade tot pe scaunul martorilor, dar 
prăbușit, cu un baston lingă el și pan- 
sat în jurul capului și deasupra ochi- 
lor.) 

PROCURORUL 

Vedeţi prost, domnule Hook ? 

3 HOOK (anevoie) 

Da, da. 

PROCURORUL 

Spuneţi-ne, sînteți în stare să recu- 
noaşteți pe cineva precis și clar? 

HOOK 

Nu. 


PROCURORUL 
Pe bărbatul de colo, bunăoară, îl 
recunoașteți ? (Arată spre Giri.) 
HOOK 
Nu. 
PROCURORUL 
Nu puteți aşadar afirma că l-aţi 
văzut vreodată ? 
HOOK 
Nu. 
PROCURORUL 


Acum, o întrebare foarte importantă, 
Hook. Gîndeşte bine înainte de a răs- 
punde. Întrebarea e aceasta: Se măr- 
ginește hambarul dumneavoastră cu 
proprietatea casei de șlepuri. fostă 
Sheet ? 

HOOK (după o pauză) 

Nu. 

PROCURORUL 

Asta e totul. (Întuneric. Orga cîntă 
mai departe.) 

d. 

(Cind e iar lumină, pe scaunul mar- 
torilor se află Daisy din docuri.) 


DAISY (cu voce mecanică) 
Recunosc foarte bine pe acuzat după 

expresia lui vinovată și pentru că are 
înălțimea un metru și șaptezeci. Am 
auzit de la cumnatu-meu că a fost 
văzut în faţa primăriei în ziua cînd 
soțul meu a fost împușcat, în timp ce 
intra în primărie. Avea sub braţ un 
pistol automat, marca Webster, şi o 
înfăţişare suspectă. (Întuneric. Orga 
continuă să ciînte.) 

e. 

(Cînd e iar lumină, pe scaunul mar- 
torilor e Giuseppe Givola. Ceva mai 
departe, omul de pază Greenwool.) 

PROCURORUL 

S-a afirmat aici că nişte oameni ar 
fi scos din biroul trustului conopidei, 
bidoane de petrol, înainte de a se fi 
produs incendiul. Ce ştiţi despre așa 
ceva ? X 

GIVOLA 

Poate fi vorba numai despre domnul 

Greenwool. 
PROCURORUL 

Domnul Greenwool este amploiat la 

dumneavoastră, domnule Givola ? 
GIVOLA 


Da, de bună seamă. 


PROCURORUL 
Care e profesiunea domneavoastră, 
domnule Givola ? 
GIVOLA 
Florar. 
PROCURORUL 
În acest negoț se foloseşte din abun- 
dență petrol ? 
GIVOLA (serios) 


Nu, doar împotriva păduchilor de 
frunze. 


PROCURORUL 
Ce-a căutat domnul Greenwool în 
biroul trustului de conopidă ? 
GIVOLA 
A executat un cîntec. 


PROCURORUL 
Așadar, el n-ar fi putut, în acelaşi 
timp, să transporte bidoane de petrol 
spre hambarul lui Hook. 
GIVOLA 
Absolut cu neputinţă. Prin caracte- 
rul lui, nu e omul care să se dedea 
la incendieri. E bariton. 


PROCURORUL 
Las la aprecierea justiţiei, a permite 
martorului Greenwool să cînte aci fru- 


mosul cintec pe care l-a executat în 
biroul trustului conopidei, în momen- 
tul cînd se producea incendiul. 
JUDECĂTORUL 
Curtea apreciază ca inutilă propu- 
nerea. 
GIVOLA 
Protestez. (Se ridică) 
E nemaiauzit! Asta-i prigoană! 
Să iei drept existențe-obscure, tineri 
Cu-adevărat adevărați, doar fiindcă 
Bat, în lumină, niţeluș la ochi. E 
Revoltător.  (Risete. Întuneric. Orga 
cîntă mai departe.) 
f 


(Cind e iar lumină, curtea de jude- 
cată arată semnele unei mari istoviri.) 
JUDECĂTORUL 


Presa a dat să se înțeleagă că tribu- 
nalul ar putea fi expus presiunilor 
dintr-o anumită parte. Curtea constată 
că n-a fost expusă din nici o parte 
vreunei presiuni şi că-şi împlineşte 
misiunea în deplină libertate. Soco- 
tesc că această lămurire e suficientă. 

PROCURORUL 


Înaltă curte! Faţă de acuzatul Fish, 
împietrit într-o dementia  simulată, 
acuzarea socoteşte peste putință să i 
se continue interogatoriul. Propunem 
deci... 

APĂRĂTORUL 

Înaltă curte! Acuzatul își revine. 
(Rumoare.) 

FISH (pare să se trezească) 

Arlaparlapari. 


APĂRĂTORUL 
Apă! Înaltă curte, propun intero- 
garea acuzatului Fish ! (Mare neliniște.) 
PROCURORUL . 
Protestez ! Nici un semn nu indică, 
în vreun fel, că acuzatul e în depli- 
nătatea facultăţilor lui mintale. Totul 
nu-i decît o urzire a apărării, o goană 
maniacă după senzaţional, după influ- 
enţarea publicului ! 
FISH 
Apărl. (E sprijinit de apărător şi se 
ridică.) 
APĂRĂTORUL 
Poţi răspunde, Fish ? 
FISH 
Darl. 

APĂRĂTORUL 


Fish, spune tribunalului: ai dat foc 
în ziua de 28, a lunii trecute, unui 
hambar de zarzavaturi din docuri ? 
Da ori nu? 


FISH 
Nuvu. 
APĂRĂTORUL 
Cînd ai venit la Chicago, Fish ? 
FISH 
Apă! 
APĂRĂTORUL 
Apă! 


(Rumoare. Tînărul Dogsborough s-a 
dus la judecător şi-i dă din nou su- 
gestii.) | 

GIRI (se ridică lent şi urlă) 

Scorniri ! Minciună! Minciună! 


APĂRĂTORUL 
L-ai mai văzut — (arată pe Giri) — 
pe omul ăsta înainte? 
FISH 
Da. Apă. 
APĂRĂTORUL 

Unde? În restaurantul lui Dogsbo- 

rough, în docuri? 
FISH (încet) 

Da. (Mare rumoare. Oamenii de pază 
scot pistoalele şi murmură: „buh“. Me- 
dicul vine fuga cu un pahar. Íi toarnă 
conținutul, pe gît, lui Fish, înainte ca 
apărătorul să-i poată lua paharul din 
mină.) 

APĂRĂTORUL 
Protestez. Cer examinarea paharului! 


JUDECĂTORUL 
(schimbă priviri cu procurorul) 
Se respinge. 


DAISY (ţipă către Fish) 
Asasinule ! 


APĂRĂTORUL 


Înaltă curte! 

Vor, gura adevărului, pe care 

N-au fost în stare să-l înmormiînteze, 
Cu-un petec de hirtie să-l astupe, 
Cu judecata-Înaltei curţi, sperind 
Că-i josnică! Se strigă-aici justiţiei: 
„Sus mîinile !“ Să vadă-orașul nostru 
Îmbătrinit doar într-o săptămînă, 
De cînd, gemînd, e nevoit să lupte 

Cu soiul singeros al unor monștri, 
Că și justiţia îi este căsăpită? 

Nu căsăpită doar, ci pîngărită 

Căci violenţei pradă s-a lăsat ? 


Înaltă curte, frîngeţi procedeul 


” Acesta ! 


PROCURORUL 
Protestez ! Protest ! Protest! 


GIRI 
Mă cîine, mă! Mă javră sfinţuită: 
Minciună ! Otravă personificată ! 
Îmi ieşi tu de aici şi-ţi scot eu, lasă, 
Şi maţele din tine! Criminale! 
APĂRĂTORUL 
Întreg orașu-îl ştie pe-acest om! 


GIRI (turbat) 
Şi tacă-ţi botul! (Și judecătorului care 
vrea să-l întrerupă) Şi tu! Tacă-ţi botul 
De-ţi este dragă viaţa, tacă-ţi botul! 
(Fiind aproape sufocat, judecătorul 
izbuteşte să vorbească.) 


JUDECĂTORUL 

Vă rog, tăcere! Apărătorul va avea 
să dea socoteală pentru ofensă adusă 
tribunalului. Revolta domnului Giri îi 
apare tribunalului justificată. (Apără- 
torului) Continuaţi. 

APĂRĂTORUL 
Fish! Ți s-a dat în restaurantul lui 
Dogsborough să bei ? Fish! Fish! 

FISH 
(lăsînd capul să-i cadă moale) 

Arlarlar. 

APĂRĂTORUL 

Fish ! Fish! Fish! 

GIRI (urlînd) 
E pneul spart, vai! Strigă-l mult şi 
bine! 

O să vedem acum, cine pe cine. 

(Într-o atmosferă de mare rumoare, 
se face întuneric. Orga cîntă mai de- 
parte marșul funebru al lui Chopin în 
ritm de dans.) 

g. 

(Cînd se face pentru ultima oară 
lumină, judecătorul e în picioare şi 
anunță cu voce stinsă sentința. Acu- 
zatul Fish este alb ca varul.) 


JUDECĂTORUL 

Charles Fish, te osîndesec pentru 
crimă de incendiere la cincisprezece 
ani temniţă grea. 
(O inscripție apare: Într-un mare 
proces, procesul incendierii Reichsta- 
gului, tribunalul din Leipzig condamnă 
pe un șomer drogat, la moarte. Incen- 


diatorii au fost lăsați în libertate.) 


di Ea 


10. 


Conacul lui Dogsborough. Noapte, dînd spre 
ziuă. Dogsborough îşi scrie testamentul şi se 
coniesează. 


DOGSBOROUGH 
Şi-așa, eu Dogsborough, cinstitul 
— după 
Optzeci de ierni trăite-n cuviinţă — 
M-am învoit cu toate cele ce-a 
Comis şi-urzit această cruntă bandă. 
O, lume! Aud pe cei ce mă cunosc 
De mai "nainte, că-aș fi străin 
De toate acestea, şi că de le-aş şti 
Eu nu le-aş tolera. Dar eu le ştiu. 
Ştiu cine-a ars lui Hook hambarul. 
Ştiu 
Şi cine a momit pe bietul Fish 
Şi l-a smintit. Cînd Sheet cădea ucis, 
Cu un bilet de drum în haină, știu 
Că Roma se afla la dînsul. Ştiu 
Că Giri-a tras în Bowl, în ziua ceea; 
În faţa primăriei, pentru că 
Sărmanul cunoștea prea multe despre 
Cinstitul Dogsborough. Ştiu că lui 
Hook 
Tot el i-a făcut felul. L-am văzut 
Purtînd şi pălăria lui în cap. 
Ştiu despre cinci omoruri de-ale lui 
Givola; le-amintesc în treacăt. Ştiu 
Tot, totul despre Ui, că el avea 
De toate cunoștință: de la moartea 
Lui Sheet şi Bowl, pîn-la omorurile 
Lui Givola şi pînă la incendiu. 
Acestea toate, le-am știut şi-am tolerat 
Acestea toate, eu, cinstitul vostru 
Dogsborough, din dor de avuţie şi 
Din teamă că-o să vă-îndoiţi de mine. 


11. 


Mammoth-Hotel. Suita lui Ui. Ui zace într-un 

fotoliu adinc şi cască ochii în aer. Givola 

scrie ceva, şi doi oameni de pază îl privesc 
rînjind peste umeri. 


GIVOLA 


„Las deci, eu Dogsborough, lui Givola 
Cel bun şi hamic, birtul meu. Lui Giri 
Cel plin de rivnă, doar cam pătimaș, 
Acest conac. Lui Roma, cel cuminte, 
Pe fiul meu. Vă rog, lui Giri daţi-i 
Postul de jude. Iar lui Roma, cel de 
Şef de poliţie. Givola însă 
Să aibă grijă de săraci. Din suflet 
Vă rog, pe Arturo Ui să-l numiţi 
În postul meu. E demn de el. 
Vă-ncredeţi 
În ce vă spune Dogsborough al vostru 
Bătrinul şi cinstitul!“ — Cred că-ajunge. 
Şi sper să crape iute. Testamentul ăsta 
Va face, ai să vezi, minuni. De cînd 


Se ştie că-i pe ducă şi de cînd 
Se speră că oricum bătriînul are 
Să fie dus cuviincios la groapă, 
E-activ spălatul de cadavre. E 
Nevoie de o piatră funerară 
Cu-o-inscripție drăguță. Neamul 
corbilor 
Trăieşte doar din vechi, din reputaţia 
Multpreavestitului corb alb, ce-a fost 
Cîndva şi undeva văzut. Bătrinul 
Îţi este, da, corbul tău alb. Aşa 
Arată — ca să vezi — corbul tău alb. 
De-altfel, patroane, după cît miros, 
Prea stă în juru-i Giri. Eu nu cred 
Să fie bine. 


UI (pornit) 
Giri ? Ce-i cu Giri? 


GIVOLA 
Nimic, dar prea stă-n preajma lui 
Dogsborough. 
UI 


Eu nu mă-ncred în el. 
(Intră Giri, cu o nouă pălărie pe cap, 
a lui Hook.) 


GIVOLA 
Nici eu! Ei, dragă Giri, 
Cum stăm cu-apoplexia lui 
Dogsborough ? 
GIRI 
Nu se încrede-în medic. Nu-l primeşte. 


GIVOLA 
Pe bunul nostru doctor ce-a-ngrijit 
Atita de frumos pe Fish ? 
GIRI 
Pe altul 
Eu nu-l primesc. Bătrînul trăncăneşte 
Prea mult. 
UI 
Ori poate i se trăncăneşte... 
GIRI 
Ce vrei să spui? (Lui Givola) Mă, 
dihor puturos, 
Iar ai mîncat rahat ? 
GIVOLA (grijuliu) 
Ia, dragă Giri, 
Citește testamentul ăsta. 
GIRI (i-l smulge din mină) 
Ce ? 
Sînteţi nebuni ? Şef de poliţie, Roma ? 
GIVOLA 
El o pretinde. Și eu-s împotrivă, 
Iubite Giri. Dar lui Roma nu poţi 
Să i te-aşezi în cale. 

(Intră Roma, urmat de oameni de pază) 
Hallo, Roma! 
Citește testamentul ! 
ROMA 
(îl smulge din mîna lui Giri) 
Dă-l încoa ! Deci, 
Giri judecător. Şi-unde-i fiţuica 
Bătrînului ? 
GIRI 
O mai păstrează şi 
Încearcă s-o strecoare pe ascuns. ` 
L-am prins pe fiu-său de cinci ori. 
ROMA (întinde mina) 


Giri, 
Hai scoate-o! 
GIRI 
Ce? Nu-o am. 
ROMA 
O ai, potaie! 


(Stau unul în fața celuilalt, furioși.) 
Şi știu ce plănuiești. Chestia cu Sheet 
Pe mine mă priveşte. 


GIRI 
E şi chestia 
Cu Bowl; și asta-i treaba mea. 
ROMA 
Desigur, 


Atit că voi sînteți mișei, iar eu 

Un om. Te ştiu eu, Giri, şi de asemeni 
Pe tine, Givola, te ştiu! Nu cred 

În tine, nici cît cracul tău șontic. 
Ce tot cătați pe-aici ? Ce uneltiţi ? 
Ce-ţi tot şșopăcăiesc, Arturo, despre 


mine ? 
Nu-întindeţi coarda, mă, că de vă 

prind, 
Vă curăţ, mă, ca petele de singe! 


GIRI 
Să nu mă iei tu, ca pe-un cuţitar! 
ROMA (oamenilor de pază) 
De voi vorbeşte! Așa vă socotesc azi 
Cei din cartierul general: drept 
cuțitari ! 
Ei stau, mă rog, cu domnii mari din 
trust — 
(arătind spre Giri) 
Cămașa de mătase i-a cusut-o 
Lenjerul lui Clark — voi aveţi doar parte 
De trebile de rînd. (lui Ui) lar tu o 
rabzi. 
UI (parcă deșteptindu-se) 
Eu ? Ce rabd eu? 


GIVOLA 
Să pună să împuște 
În camionul lui Caruther, om din trust. 
UI 
Aţi tras în camionul lui Caruther ? 


ROMA 

Au acţionat de capul lor cîțiva 
Oameni de-ai mei. Băieţii nu prea pot 
Să înțeleagă de ce sint sortite 

Să-o pată şi să se spetească numai 
Tarabe pirpirii, dărăpănate, 

Nu şi cogeamite garaje. Nici eu, 

Să fiu al naibii de-o pricep, Arturo! 


GIVOLA 
Oricum, trustul e foc. 


GIRI 
Clark ne zicea ieri 
Că-aşteaptă numai să se mai întîmple. 
A fost din cauza asta şi la 
Dogsborough. 
UI (rău dispus) 
Ai grijă, Ernesto: asta nu se cade. 
GIRI 
Ia, şefule, măsuri. Altfel, băieţii 
"O să mai ţi se suie-în cap. 
GIVOLA ` 


Iar trustul 
E foc, patroane! 


ROMA 


(scoate browningul; celor doi) 
Aşa? Miinile sus! 
Şi voi! Miîinile sus, toţi, fără fiţe! 
Şi la perete. 
(Givola, oamenii lui şi Giri ridică mîi- 
nile şi se retrag lenevos spre perete.) 


UI (rece) 


Ce v-a apucat? 
Ernesto, nu-i întărita ! Ce-aveţi ? 
O-mpușşcătură într-un camion 
Cu zarzavat! Ei şi? Aşa ceva 
Se poate lesne aranja. Încolo, 
Merg toate ca pe unt, în ordine. 
Incendiul a dat rod. Ni se plătește. 
Treizeci la sută pentru ceva pază. 
În mai puţin de-o săptămînă, iată 
Ne stă-n genunchi un cartier întreg. 
Şi nici măcar un deget contra noastră. 
Şi-am planuri noi, mai mari. 
GIVOLA (repede) 
Ce fel de planuri? 
GIRI 
Ci fă ceva pe planuri! Vezi mai bine 
De brațe, să le dăm jos. 
ROMA 
E mai sigur, 
Arturo, să le stea tot sus! 
GIVOLA 


Frumos 
Ne-ar sta, să vină-acuma Clark şi să 
Ne vadă-așa! 

UI 
Ernesto — ascunde arma ! 


ROMA 
Eu nu! Trezeşte-te, Arturo! Nu vezi 
Că-şi fac cu tine jocul ? Că te schimbă 
Cu alde Clark şi Dogsborough ? 
„Frumos 
Ne-ar sta, să vină Clark şi să ne 
vadă !“ 
La cine-s banii dobîndiți cu casa 
De şlepuri ? Unde-s? Că nici nu-i 
i văzurăm ? 
Băieţii aruncă-în aer prăvălii, 
Şi-ţi cară la bidoane spre hambare. 
Oftind: Arturo nu ne mai cunoaşte. 
Pe noi, ce pentru el făcurăm totul. 
El face pe-armatorul, pe boierul. 
Trezeşte-te, Arturo! 


GIRI 
Da, şi dă-te-n fapt 
Şi spune-ne ce hram ţii? 
UI (sare-n sus) 
Vra să zică, 
Îmi puneţi revolveru-n piept. Ei nu, 
Așa n-ajungeţi la nimic cu mine. 
Așa fel, nu. De-mi vii cu-ameninţări, 
Îţi scrii singur sentința. Eu-s om 
blind. 
Ameninţări însă nu-mi plac. Acela 
Ce nu se-ncrede-orbește-n mine, poate 
Să-și vadă frumușel de drum. Şi-aici 
Nu-i loc de răiuială. Deviza mea-i: 
Fă-ţi datoria și fă-o pîn’ la capăt. 
Iar la răsplată-am eu cuvîntul. Căci 
Răsplata vine după faptă! Eu doar 
Atît vă cer: încredere și iarăși 
Încredere ! Voi asta nu aveţi: 
Credinţă ! Și cînd nu-i credinţă, totu-i 
Pierdut ! Ce credeţi voi? De ce-am 
putut 
Să fac tot ce-am făcut? Fiindcă-am 
avut 
Credinţă ! Pentru că-am crezut fanatic 
În cauză! Şi cu credinţă, cu 
Nimic alt decît cu credință, am 
Ajuns să intru în oraș şi să-l 
Silesc să-mi cadă în genunchi. 
Credinţa 
M-a însoţit la Dogsborough, şi cu 
Credinţa am pătruns şi-n primărie. 
Cu mina goală şi doar cu această 
Credinţă de nestrămutat. 


ROMA 
Şi cu 
Pistolul. 
UI 

Nu. Pistol mai au și alţii. 
Dar ce nu au, este credinţa fermă 
Că-s destinaţi conducători să-ajungă. 
Şi-așa ar trebui şi voi să credeţi 


În mine. Da, să credeți trebuie, să 
credeţi ? 

Că eu vă vreau doar binele şi ştiu 

Ce este binele. Că aflu deci 

Şi drumul care duce la izbindă. 

De moare Dogsborough, voi hotări 

Eu, cine ce devine. Atit vă spun: 

Veţi fi satisfăcuți. 


GIVOLA (pune mina la piept) 
Arturo ! 


ROMA 
Valea ! 


(Giri, Givola şi oameni de pază ai lui 
Givola se duc, cu mîinile ridicate, afară.) 


GIRI (ieșind, lui Roma) 
Drăguţă pălărie. 
GIVOLA  (ieșind)) 
Roma, Scump... 
ROMA 


Afară ! 
Vezi, nu uita să rizi, paiaţă Giri, 
Şi tu, Givola, hoţule, să nu-ţi uiţi 
Piciorul strîmb, de nu-i furat și ăsta 
Cu siguranţă. 
(Cind au ajuns afară, Ui cade în 
starea lui de meditaţie.) 
UI 
Lasă-mă-acum singur! 
ROMA 
De n-aş nutri, Arturo, acea credinţă 
De care ai vorbit, n-aş şti adesea 
Cum să-mi privesc în ochi, ciracii. 
Trebuie 
Să acţionăm ! Și cît mai iute: Giri 
Cloceşte porcării ! 
UI 


Ernesto ! Acum 
Concep noi lucruri, mari. Lasă-l pe 
Giri ! 
Îmi eşti, Ernesto, cel mai vechi 
prieten 
Şi credincios locotenent. De aceea 
Am să-ți destăinui planul meu cel 


nou, 
Care ţintește hăt, departe. 
ROMA (radios) 
Spune ! 
Ce-am să-ți comunic despre Giri, 
poate 
Să-aştepte. 
UI 
Cu Chicago-e gata. Vreau 
Mai mult. 
ROMA 
Mai mult ? 


41 
www.Cimec.ro 


UI 


Că doar, nu-i doar aici 
Tirg de legume. 


ROMA 


Nu. Dar cum să-ntinzi 
în altă parte laba? 


UI 

Prin intrarea 
Din față! Și prin cea din dos! 

Prin geamuri ! 
Luaţi la goană și aduşi! Chemaţi 
În ajutor şi defăimaţi! Cerşind 
Și-ameninţind ! Cu adulări şi-insulte! 
Blaiini la violență, de oţel 
La-mbrăţişări. Întocmai ca aici. 

ROMA 

Da, dar: altundeva e altceva. 


UI 
"O repetiție generală, poate, 
Așa de formă, într-un oraş mai mic 
Nu ar strica. Ne-ar arăta, în schimb, 
De-i altceva, altundeva. Eu nu cred. 


ROMA 
“Și unde-ai vrea această repetiţie ? 
UI 
La Cicero. 
ROMA 


Acolo-i Dullfeet, ăla 
“Cu foaia lui pentru comerţul de 
Legume şi cu opinii personale: 
Al care-n fiece sîmbătă mă-njură 
'Că l-am ucis pe Sheet. 
UI 
Ar trebui 
Să tacă. 
ROMA 
N-ar fi greu. Un gazetar 
De teapa ăstuia are și duşmani. 
Cuvintul tipărit îi face pe unii 
“Să vadă roşu. Așa sînt eu, de pildă. 
Da, n-ar fi greu să-l faci să tacă — 
Arturo. 
UI 
Ar trebui urgent să tacă. Trustul 
A şi început să aibă negocieri 
Cu Cicero. Mai-întii, în termeni 
pașnici, 
Vreau să le vindem conopidă. 
ROMA 
Da, 
:'Şi cine negociază ? 
UI 


i Clark, dar are 
Dificultăţi. Din vina noastră. 


ROMA 


Așa 
Şi Clark en combinaţie. În Clark 
nu am 
Încredere. 


UI 


La Cicero se zice 
Că noi am urmări ca umbra trustul. 
Vor conopidă. Însă fără noi. 
Li-i groază precupeţilor de noi. 
Nu numai lor: soața lui Dullfeet face, 
De cîțiva ani, la Cicero, import 
De zarzavat, şi-ar fi dispusă 
Să intre-n trustul conopidei. Dacă 
N-am fi fost noi, ar fi intrat de mult. 


ROMA 
Cu-alte cuvinte, planul de-a pătrunde 
La Cicero nu pleacă de la tine, 
Ci de la trust. Pricep acum, Arturo, 
Tot, toate cele! E limpede ca cerul 
Ce se petrece-aice. 


UI 
Unde ? 
ROMA 
În trust! 
La Dogsborough-în conac! Şi 
testamentul 
Lui  Dogsborough! Este dictat de 
trust ! 


Vor Cicero să-și anexeze şi 

Le stai tu-în drum. S-ar descotorosi ei 

De tine. Da-n ce chip? Că-i ai la mînă: 

Le-ai fost, în porcăriile lor proprii, 

De trebuinţă. De-aia te-au lăsat 

Să faci tot ce-ai făcut. Cum să-ți mai 
facă vînt ? 

Şi Dogsborough se dă-n vileag. Bătrînul 

Se tiriie spre groapă cu cenuşa 

Pe cap. De aia trustu-i dă tircoale 

Şi-i ia mișcat hiîrtia dintre ghiare 

Şi o citeşte în suspine presei: 

Cum se căieşte şi stăruitor, cum 

Le cere acum să stirpească ciuma 

Pe care dinsul — da, o recunoaşte — 

A răspîndit-o printre ei, şi să 

Se-ntoarcă la negoţul vechi, cinstit, 

Al conopidei. Asta le e planul, 

Arturo. Şi-în el, sînt toţi viriţi: 

Şi Giri ce-a lăsat pe Dogsborough 

Să mizgălească testamente, și-i 

Amic cu Clark, cel ce-are greutăţi 

La Cicero, din vina noastră, şi 

Care-ar dori să n-aibă nici o umbră 

La luatul banilor. Şi Givola 

Cu nasul lui ce simte mortăciunea. 

Ar trebui să se-ncheie-ntii de toate 

Cu Dogsborough-acesta, cu bătrinul 

Şi preacinstitul Dogsborough, cel care 

Minjește trădător fiţuici şi astfel 


Aruncă-n tine cu noroi. Altminteri, 
Îţi cade baltă planul Cicero! 


UI 
Crezi, deci, că-i vorba de-un complot ? 
E drept 
Că m-au oprit să merg la Cicero. 
Am fost surprins. 
ROMA 

Arturo, te implor. 
Dă-mi s-aranjez eu chestia-asta ! Uite 
Dau doar o raită pînă la conac 
La Dogsborough, scot pe bătrin afară, 
La clinică — am să-i zic — şi ţi-l 


predau 
La mausoleu. Şi gata. 
UI 
Dar e Giri 
Acolo la conac. 
ROMA 
Acolo poate 
Să şi rămînă. (Se uită unul la celălalt.) 
E tot aia. 
UI 
Givola ? 
ROMA 


Îi fac la-napoiere o vizită 
La ilorărie. Şi-i comand o serie 
De jerbe serioase pentru Dogsborough 
Şi pentru Giri veselul. Plătesc 
Peşin. (Își arată browningul.) 
UI 
Ernesto, acest plan murdar 
Prin care Dogsborough şi Clark şi 
Dullfeet 
Vor să mă sufle din afacerea 
Cu Cicero, va trebui curmat 
Cu străşnicie. Mă încred în tine. 
ROMA 
Şi bine faci! Însă va trebui 
*Nainte de-o pornim, să fii de față 
Să dai tu damf băieţilor, să vadă 
Chestiunea în lumina-adevărată. 
La vorbe nu mă prea pricep. 
UI (îi strînge mîna) 
De acord. 
ROMA 
Ştiam, Arturo! Așa se cuvenea, 
Nu altfel să se-ntîmple. Așa: noi doi! 
Nu? Tu şi eu. Întocmai ca pe 
vremuri ! (Oamenilor lui) 
Arturo e cu noi: ce v-am spus? 


UI 
Viu. 


ROMA 
La ora unșpe... 
UI 
Unde ? 


ROMA 
În garaj. 
Sînt alt om. Îi dăm drumul iar! 
(Iese repede cu oamenii lui. Ui, 
mergind în sus şi-n jos, îşi pune la 
punct cuvîntarea pe care vrea să o 
țină oamenilor lui Roma.) 


UI 
Prieteni, 
Cu neplăcere mi-a fost dat să aflu 
Că se urzește-n dosul meu un plan 
De cea mai scirnavă trădare. Oameni 
Din apropierea mea intimă în care 
Aveam cea mai deplină-încredere, 
S-au înhăitat şi, neleali din fire, 
În gaşcă cu boierii conopidei — 
Nu, asta nu — cu ce în gașcă? Da: 
În gașcă cu poliţia, au pus la cale 
Să vă înlăture. Ba chiar aud 
Că şi de viața mea vor să se-agațe! 
Răbdarea mea a luat sfîrşit! Ordon 
deci 
Ca, sub comanda lui Ernesto Roma, 
În care am toată încrederea, 
Azi-noapte, să vă... 
(Intră Clark, Giri şi Betty Dulffeet) 


GIRI 
(văzindu-l pe Ui cu o mutră speriată) 
Noi sintem, patroane! 
CLARK 
Te rog, cunoaşte, Ui, pe doamna 
Dullfeet 
Din Cicero! Trustu-ar dori s-asculți 
Pe doamna Dullfeet și să vă-nţelegețţi. 
UI (posac) 
Poftim. 
CLARK 
Desigur, ştii că Cicero, 
În negocierile privind fuziunea 
Cu trustul legumicol din Chicago, 
A ezitat să recunoască-n dumneata 
Un acţionar. Pînă la urmă, trustul 
A mai redus din forţa obiecţiunii, 
Iar doamna Dullfeeţ vine-acum... 


DOAMNA DULLFEET 
S-alunge 
Neînţelegerea. Şi-n numele 
Bărbatului meu, domnul Dullfeet, 
vreau 
Să subliniez că nici campania lui 
Recentă din ziar nu vă viza 
Pe dumneavoastră. 

UI 
Dar pe cine-atunci ? 
CLARK 
Pe șleau, Ui: „Sinuciderea“ lui Sheet 
A indispus grozav la Cicero. 
Orice-ar fi fost, omul-acela a fost 
Un armator, om de condiţie, nu 


Un oarecare — un nimeni, ce dispare 


În nicăieri. Şi despre care nu e 
Nimic de spus. Şi-ncă ceva: garajul 
Lui Caruther reclamă că deunăzi 
I-a fost deteriorat un camion. 

În amîndouă cazurile, Ui, 

E-un om de-al dumitale amestecat. 


DOAMNA DULLFEET 
La Cicero, pîn’ şi copiii știu 
Că trustul conopidei e pătat 
Cu singe. 
UI 
Asta-i neobrăzare. 
DOAMNA DULLFEET 


Nu, 
Nu. Nu e vorba despre dumneavoastră. 
Nu mai e vorba, cel puţin, de cînd 
Răspunde pentru dumneavoastră 
domnul Clark. 
E vorba de numitu-Ernesto Roma. 
CLARK (repede) 
Păstrează-ţi cumpătul, Ui. 


GIRI 
Cicero... 
UI 


Nici să n-aud. Drept cine mă luaţi? 
Am zis! Ernesto Roma-i omul meu. 
Şi nu îngădui să mi se prescrie 

Ce oameni pot să am în preajma mea. 
Așa insultă n-am să rabd. 


GIRI 
Patroane ! 
DOAMNA DULLFEET 


Cu oamenii de teapa-acestui Roma, 
Ignatius Dullfeet va lupta pină 
La cea din urmă a lui suflare. 
CLARK (rece) 
` Şi pe drept. 

Căci trustu-l sprijină. Gîndeşte, Ui. 
Afacerile şi prietenia 
Sint două lucruri deosebite. Ce zici ? 

UI (de asemenea, rece) 
Mai mult nu am de zis, domnule Clark. 


CLARK 


Regret nespus, stimată doamnă 
Dullfeet, 
Acest deznodămint al convorbirii. 
(leșind, lui Ui) 


E-o mare imprudenţă, Ui. (Rămași 
singuri, Ui și Giri se uită unul la 


altul.) 
GIRI 
Asta,. 
După ciocnirea cu garajul lui 
Caruther,. 
Înseamnă luptă. 
Ul 
Nu mă tem de luptă. 
GIRI 
Mă rog, să nu te temi! Ai să ai 
să-nfrunţi 


Doar trustul, presa şi pe Dogsborough 

Cu clica lui şi-oraşu-ntreg. Atît. 

Eu zic să te gîndeşti, patroane; dacă... 
UI 


Ştiu eu ce fac. Nu-mi trebuie dădacă. 
(Apare o inscripție: Moartea imi- 


nentă a bătrinului Hindenburg a iscat 
în tabăra naziștilor lupte îndirjite. 
Cercurile conducătoare susțineau înde- 
părtarea lui Ernst Röhm. În perspectivă 
se afla ocuparea Austriei.) 


12. 


Garaj. Noaptea. Se aude ploaia. Ernesto Roma 
și tînărul Inna, In fund, oameni înarmați. 


INNA 
E ora unu. 
ROMA 
L-o reține ceva. 
INNA 
Ar fi posibil, oare, să ezite? 
ROMA 


Ar fi. Arturo ține-atîta la ai lui 
Că s-ar jertfi pe sine în locul lor. 
Nici de guzgani ca Givola şi Giri 
Nu poate să se rupă. Şi de aceea 
Tărăgăie și se frămîntă şi 
Se poate face două, trei. Dar de venit 
Tot vine. Sigur. Îl cunosc eu, Inna. 
(Pauză.) 
Cînd l-oi vedea pe Giri la pămînt, 
Am să mă simt la fel de ușurat 
Ca şi atunci cînd îmi las udul. Ei, 
Mai e puţin, și gata. 
INNA 


Nopți ca astea, 
Cu ploaie, îți toacă nervii. 

ROMA 


Tocmai de-aia 
Îmi plac. Cele mai negre dintre 


nopți. 
Dintre mașini, cele mai iuți. Şi 
e dintre 
Prieteni, pe cei mai decişi. 
INNA 
De cîți ani 
Zici că-l cunoşti ? 
ROMA 
Cam  de-opşpe... 
INNA 


Cam de mult. 


UN OM ÎNARMAT 
(vine în față) 
Băieţii vor să bea. 


ROMA 

Nimic. În noaptea asta 
Să-mi fie treji. 
(Un om de rînd e introdus de oamenii 

de pază.) 

OMUL DE RÎND 
E lată în apropiere! 

Două blindate-n faţa circumscripției! 
Tixite cu curcani! 


ROMA 
Oblonul jos! 
Nu ne priveşte! Dar tot e mai bine 
Să te păzeşti decît să pierzi ocazia. 
(Un oblon de oțel închide încet 
garajul.) 
E liber drumul? 
INNA (dă din cap) 
Ciudată e ţigara. 
Fumezi şi pari nepăsător. De faci 
însă, ce face un nepăsător 
Şi de fumezi, devii nepăsător. 
ROMA  (suride) 
Întinde mîna! 
INNA (se execută) 
Tremură. Nu-i bine. 


ROMA 

Eu nu cred că e rău. Pe tolomaci 
Nu dau doi bani. Că-s prea 

nesimţitori. 
Nimic nu-i supără, nu supără 
Pe nimeni. Zău. Poți tremura în 

pace ! 

Şi acul de oțel într-o busolă 
Vibrează pînă se fixează. Mina 
Ta vrea să afle polul. Asta-i totul. 


O VOCE 


(din partea laterală) 
Poliția motorizată-n Churchstreet. 


ROMA (tăios) 
Se-opreşte ? 
VOCEA 
Merge mai departe. 
UN OM ÎNARMAT (intră) 
Două 
Maşini stau camuflate, după colț. 
ROMA 
Sînt pentru Arturo! Givola şi Giri-i 
Fac felul. Cade orbește în capcană. 
Da. Trebuie să-l ajutăm. Hai! 
UN OM ÎNARMAT 
Asta-i 
Curată sinucidere ! 
ROMA 


Şi dacă? 
E cazul să te sinucizi. Ce vrei? 
De opşpe ani prieteni! 
INNA (cu voce puternică) 

Sus oblonul! 
Aveţi tulumba gata ? 9 
OMUL ÎNARMAT 

Gata, 


INNA 
Sus! 
(Oblonul blindat se ridică încet. 
Ui și Givola intră cu pas alergător, 
urmaţi de oameni de pază.) 


ROMA 
Arturo ! 
INNA (încet) 
E şi Givola. 
ROMA 
Ce-a fost? 
Rău ne-ai mai fiert, Arturo! (Riîde.) 
Ei, drăcie! 


Şi-i totu-n ordine! 
UI (răgușit) 
De ce n-ar fi? 
INNA 
Credeam că a fost ceva-n neregulă. 
Patroane, stringe-i mîna. Era tocmai 
Pe punctul să se-arunce, pentru tine, 
În foc. Nu este-așa? 
UI 
(Îmaintează spre Roma și-i întinde 
mîna. Acesta i-o ia rîzînd. În clipa 
aceasta, Roma  neputind să pună 
mîna la browning, Givola trage in- 


“stantaneu în el, şi-l mnimerește în 


coapsă.) 
Pe ăştia-în colţ. 
(Oamenii lui Roma stau împietriţi 
şi sint duși — în frunte cu Inna — 

în colț. Givola se apleacă asupra lui 
Roma, care se află doborit la pămînt.) 


GIVOLA 
Mai suflă. 
UI 
Daţi-l gata. (Celor de la perete) 


Uneltirea 
Neruşinată ce-aţi urzit în contra-mi, 
A fost dată-n vileag. Descoperit e 
Şi planul împotriva lui Dogsborough. 
Venii în ceasu-al doisprezecelea 
Să vă împiedic. Orice rezistenţă 
E de prisos. Vă învăţ eu să vă mai 
Foiţi în contra mea. Halal biîrlog! 


GIVOLA 
Nici unul nenarmat ! (Înspre Roma) 
E ghinionist. 
îşi vine iar în fire. 
UI 


În noaptea asta 
Sint la copac la Dogsborough. 
(Iese repede.) 


INNA (la perete) 
Guzgani 
Netrebnici ! 'Trădători. 
GIVOLA (agitat) 
Foc! 'Trageţi! 
(Cei aflați la perete sînt seceraţi cu 
mitraliera.) 
ROMA (își revine) 
Hei! 
Givola ! Ei, drăcie! 
(Se întoarce anevoie, fața îi e albă 
ca varul.) 
Ce-a fost asta ? 
GIVOLA 
Nimica. Nişte trădători au fost 
Executaţi. 
ROMA 
Mă ijavră. Ce-ai făcut 
Cu oamenii? Cu Arturo? Asasinaţi! 
Ştiam eu! Javre! 
(Căutindu-l pe podea.) 
Unde-i el? 
GIVOLA 
S-a dus. 


ROMA 
(în timp ce e tirit la perete) 
Mă javre! Javre! 
GIVOLA (rece) 

Îmi e piciorul scurt, 
Aşa-i ? 'Ţi-e ţie mintea scurtă! Acu’ 
La zid, cu labe bune mi te du! 
(O inscripție apare: În noaptea de 


30 iunie 1934, Hitler atacă pe ne- 


așteptate pe prietenul său Röhm, 


într-un han unde acesta îl aștepta 
pentru a porni împreună o lovitură 


impotriva lui Hindenburg şi Goe- 


ring.) 


13. 


Florăria luf Givola. Inăuntru, Ignatius 
Dullfeet, un bărbat nu mai înalt decit un 
băiat, şi Betty Dullfeet. 


DULLFEET 
Nu o fac cu plăcere. 
BETTY 
De ce nu? 
Că Roma doar s-a dus. 
DULLFEET 
Asasinat. 
BETTY 


Oricum. S-a dus! Şi Clark zice de Ui, 
Că s-au sfîrşit și furtunoşii ani 
Ai zvăpăielii care încearcă şi 
Pe cei mai buni în tinereţe. Ui 
Făgăduieşte acum să nu mai fie 
Mojic. Dacă-i ataci şi mai departe, 
Trezeşti doar iarăși cele mai rebele 
Instincte, şi însuţi tu, Ignatius, 
Poţi fi, în primul rînd, pus 
în primejdie. 
Dar dacă taci, te cruţă. 
DULLFEET 
Nu e sigur 
Că ar putea tăcerea să mă-ajute. 
BETTY 
Ba da. Că nu sînt animale. 
(Din lături intră Giri, cu pălăria lui 
Roma pe cap.) 
GIRI 


Hallo, 

Aţi şi venit? Patronu-i înăuntru. 
Va fi deosebit de încîntat. 
Eu, din păcate, trebuie să plec. 
Și repede. Pîn' nu-s văzut aici: 
I-am şterpelit lui Givola o pălărie. 
(Ride că se desprinde stucul din 

tavan, şi iese făcînd bezele.) 


DULLFEET 
E rău cînd tună, e şi mai rău 
cînd rîd. 
BETTY 


Nu mai vorbi, Ignatius! Nu aici! 
DULLFEET (amar) 
Şi nici altundeva. 

BETTY 
Ce vrei să zici? 
Se. şi vorbeşte în tot Cicero 
Că postul răposatului Dogsborough 
Va fi cedat lui Ui. Şi, ce-i mai rău, 
E că şi precupeții cumpănesc 
Spre trustul conopidei. 
DULLFEET 
Şi că două 
Mașini de tipărit mi-au fost distruse. 
Nevastă-am  presimţiri urite. 
(Intră Givola şi Ui cu mîinile întinse.) 
BETTY 
Hallo, 
Ui. 
UI 
Dullfeet, bun sosit. 


DULLFEET 
Ca să fiu sincer, 
Am şovăit, domnule Ui, să viu, 
Căci... 
UI 
Cum ? Bărbatul chipeș e oriunde 
Binevenit. 
GIVOLA 
La fel și cu femeia 
Frumoasă ! 
DULLFEET 
Vă simţeam, domnule Ui, 
În exerciţiul datoriei mele, 
Un adversar cumva, şi... 
UI 
3 Neînţelegeri ! 
De ne-am fi cunoscut de la început 


Nu s-ar fi petrecut acestea. Căci 
Dorința mea statornică a fost 


Cu binele să-atingem tot ce trebuie 


Să fie atins odată. 


DULLFEET 
Violenţa... 


UI 
„„Nu-i nimeni decît mine s-o urască 
Mai aprig. De-ar fi omulmai cu minte 
N-ar fi de ea nevoie. 


DULLFEET 
Scopul meu... 


UI 


„este leit același cu al meu. 

Dorim deopotrivă ca negoţul 

Să înflorească. Micul tejghetar, 

A cărui soartă, în timpurile acestea, 
Nu e prea strălucită, ar trebui 

Să-și poată vinde în tihnă zarzavatul, 
Iar dacă-i atacat, să afle sprijin. 


DULLFEET (ferm) 
Şi să decidă liber dacă vrea 
Un sprijin. Punctul meu de căpetenie 
Acesta e, domnule Ui. 


Ui 

Şi al meu. 
Să-aleagă liber. Şi de ce? Fiindcă 
Doar liber de-și alege ocrotitorul, 
Şi-l face deci răspunzător pe cel 
Ce singur l-a ales, poate domni 
Încrederea în negoţul de legume, 
Atit de necesară, aci ca de-altfel 
Oriunde aiurea. Am spus-o 

întotdeauna. 


DULLFEET 


Mă bucur să vă aud spunînd acestea. 
Cu riscul de a vă irita, adaug: 
Că Cicero nu va răbda vreodată 
Constringere. 

UI 


E de înțeles. Nu-i nimeni 
Să rabde a fi constrins cînd nu-i 
nevoie. 


DULLFEET 
Să vi-o spun nețed: de-ar fi 
ca fuziunea 
Cu trustul conopidei să aducă 
Cu sine amarul şir de încercări 
Ce chinuie Chicago, eu nu-aş putea 
Să fiu de partea ei. 


UI 

Domnule Dullfeet ! 
Sinceritate la sinceritate. 
S-or fi-întimplat cîteceva în trecut 
Ce poate n-or fi pe măsura celei 
Mai riguroase etici. E în firea 
Oricărei lupte. Dar între prieteni, 
Aşa ceva nu se întîmplă. Dullfeet, 
Eu, de la dumneata nu cer mai mult 
Decit să ai încredere în mine 
De acum încolo. Să mă socotești 
Drept un prieten care n-o să-şi lase 
Prietenu-în ananghie, nicăieri, 
Nicicînd. Şi, ca să-ţi cer ceva concret, 
Să nu mai publici de aci înainte, 
În ziarul ce conduci, poveştile 

de groază 

Ce nu fac decit sînge rău. Eu cred 
Că nu e mult ce-ţi cer. 


DULLFEET 


Domnule Ui, 

Nu-i greu să taci despre ce nu 

se întîmplă. 

Ul 

Nădăjduiesc. Şi dacă ici şi colo 
Va fi să aibă loc vreun incident, 
Căci oamenii sînt oameni și nu îngeri, 
Sper să nu însemne iarăși neapărat, 

Că oamenii nu fac decit să împuşte 
Şi că-s tilhari. Nici nu vreau 

să susțin că 
Nu s-ar putea întîmpla ca unul dintre 
Şoferii noştri să rostească odată 
Vreo vorbă grosolană. Oameni sîntem. 
Şi dacă un precupeţ ori altul ţine 
Să-i dea de-o bere unui om 

de-al nostru, 
Ca să-i aducă la timp conopida, 
Să nu se vadă și în asta vreo 
Pretenţie nedreaptă. 


BETTY 
Domnule Ui, 

Bărbatul meu e om. 

“GIVOLA 

ȘŞtiut ca om. 

Şi fiindcă totul e-acum discutat 
Şi lămurit, cu de-amănuntul, paşnic 
Ca între prieteni, mi-ar face plăcere 
Să vă arăt florile mele... 


UI 
După 
Dumneata, Dullfeet. 
(Se duc să viziteze florăria lui Givola. 
Ui conduce pe Betty, Givola pe Dull- 
feet. Dispar în scenele următoare, 
iarăși şi iarăși după straturile de flori. 
Apar Givola și Dullfeet.) 
GIVOLA 
Acestea-s, scumpe Dulfeet, tufănici. 
__DULLFEET 
Știu, flori ce crescpelingă iazuri mici. 
GIVOLA 
Cu crapi gonind fărime să înşface. 
DULLFEET 
Şi cică-omului rău, floarea nu-i place. 
(Dispar. Apar Betty şi Ui.) 


BETTY 
Puterea omului nu stă în silă. 
UI 
Eşti înțeles atunci doar, cînd n-ai milă. 
BETTY 
Un argument solid face minuni. 
UI 
Nu și acolo unde vrei să-aduni. 
BETTY 
Pistol și silă, trucuri şi momeală... 
UI 


Sint om ce duc o politică reală. 
(Dispar. Apar Givola şi Dullfeet.) 
DULLFEET 
La flori nu ai să vezi instincte rele. 


GIVOLA 
De-aceea-mi şi iubesc florile mele. 
DULLFEET 


Trăiesc tăcut, de azi pe miini, pînă 
s-au dus. 

GIVOLA (oț, insinuant) 
N-au griji. Nu-s ziare — nici necazuri 


nu-s. 
(Dispar. Apar Betty şi Ui.) 
BETTY - 
Se zice că sînteţi spartan în viaţă. 
UI 
De băuturi şi de tutun mi-i greață. 
BETTY 
Mai sînteți, poate, pîn-la urmă-un 
' sfint ? 
UI 


Un om fără pasiuni lumești, acesta sînt. 
(Dispar. Apar Givola și Dullfeet.) 
DULLFEET 
Plăcută-i viața printre flori, încalte. 
GIVOLA 
Plăcută-ar fi, de n-ar fi multe alte. 
(Dispar. Apar Betty şi Ui.) 


BETTY 
Şi cu credinţa cum staţi, domnule Ui? 
UI 
Păi, sint creștin. Mai mult n-am 
ce să spui. 
BETTY 
Dar decalogul de-unde fotu-emană...? 
UI 
Să nu se vire-în cearta cotidiană! 
BETTY 


Mă iartă, domnule Ui, de îndrăzneală: 
Cum staţi cu acea problemă grea, 
socială ? 
Ul 
Că sînt convins social, vezi din ce fac: 
Din cînd în cînd și pe bogaţi îmbrac. 
(Dispar. Apar Givola și Dullfeet.) 


DULLFEET 
Şi-in viața florilor sînt întîmplări. 
GIVOLA 
Oho! Înmormîntări ! Înmormîntări ! 
DULLFEET 
O, florile ţi-s pîinea, doar. Uitam. 
GIVOLA 
Da. Şi-un client mai bun ca moartea, 


n-am. 

DULLFEET 
Dar nu depinzi de el, nădăjduiesc. 


GIVOLA 

Nu, cînd cei preveniţi îl ocolesc. 
DULLFEET 

Cu forţa, Givola, nu-ajungi la glorie. 
GIVOLA 

La ţintă însă da. Vorbind de flori. 
DULLFEET 

E drept. 
GIVOLA 

Eşti palid. 

DULLFEET 


Aeru-i de vină. 


GIVOLA 
Îţi face rău mireasma florii fină, 
Prietene. 
(Dispar. Apar Betty şi Ui.) 
BETTY 
Şi că v-aţi înţeles 
Mă bucură. 
UI 
Cînd ştii unde-ai purces... 
; BETTY 
Prietenii, călite-n vînt şi nori... 


UI 
(pune mina pe umărul ei) 
Îmi plac femeile ce prind uşor. 
(Apar Givola şi Dullfeet, acesta alb ca 
varul. El vede mîna lui Ui pe umărul 
soției sale.) 


DULLFEET 
Ne ducem, Betty. 
UI 


(mergind spre dînsul, îi întinde mina) 
Domnule Dullfeet, 

Decizia dumitale te cinstește, 

Spre binele celor din Cicero. 

Nu poate fi decît de bun augur 

Că doi bărbaţi ca noi s-au întîlnit. 


GIVOLA 
(oferă flori lui Betty) 

Frumosului frumosul ! 

BETTY 

Ce splendoare, 
Ignatius ! Cît mă bucur. Pe curînd, 
Domnule Ui. 
(Ies.) 
GIVOLA 


Imi pare că se face 
Şi asta-în sfîrșit. 


4 — Teatrul nr. 12 


UI 
El nu-mi prea place. 
(0 inscripție: Sub presiunea lui Hitler, 
cancelarul austriac Engelbert Dollfuss 
se învoi, în 1934, să înceteze atacurile 
presei austriece împotriva Germaniei 
naziste.) 


14. 


În urma unui sicriu purtat sub dangăte de 

clopot, în mausoleul din Cicero, păşesc Betty 

Dullfeet în veşminte cernite de văduvă, Clark, 

Ui, Giri şi Givola — aceştia din urmă cu 

jerbe mari în mină. Ui, Giri şi Givola rămîn 

înapoi, după ce au depus jerbele. De acolo 
se aude vocea pastorului. 


VOCEA 
Şi păminteasca rămășiță a Jui 
Ignatius Dullfeet vine-aici spre-odihnă. 
O prea săracă viață în avuţii, 
Bogată în osîrdie, s-a stins. 
S-a stins multă osîrdie cu-astă viaţă. 
Osirdie cheltuită nu-în folosul 
Celui ce-a cheltuit-o şi acum 
S-a dus. La porţile cerești, o să-şi 
Aşeze sfintul mîna lui pe haina 
La spate roasă a lui Ignatius Dullfeet 
Şi cuvîntîind, va zice: omul acesta 
Purtat-a mult povara multor oameni. 
În sfatu-orașului, de aci încolo, 
Ades se va aşterne, în şedinţe, 
O clipă de tăcere, după ce 
Şi-au spus cuvîntul toţi. Va fi așteptat 
Să se rostească și Ignatius Dullfeet. 
Atita sînt deprinși concetățenii lui 
Cu vocea lui. S-ar zice că s-a stins 
Cu el însăși conştiinţa orașului. 
Căci prea nepotrivită-i vremea în care 
Ne lasă un om ce chiar și orb mergea 
Pe drumul drept, şi pe de rost ştia 
Ce-i dreptul. Omul ăsta mărunțel 
La trup, dar mare în cuget, a creat 
Cu ziaru-i o tribună, de la care 
Se auzea departe peste granţi 
Cuvîntu-i limpede. Ignatius Dullfeet, 
Te odihneşte-în bună pace. Amin! 


GIVOLA 
Un om cu tact! Nimic din soiul 
morţii. 
GIRI 


(cu pălăria lui Dulifeet pe cap) 
Un omcu tact? Om cu copii. Cu şapte! 
(Din mausoleu vin Clark și Mullberry.) 

CLARK 


Ce naiba ! Staţi de veghe să nu scoată 
Nici din coşciug vreo vorbă adevărul? 

GIVOLA 
Clark, scumpule. de ce așa cu ţifnă? 
S-ar cuveni, ca locu-în care sîntem 
Să te calmeze. Și patronu-i astăzi, 
Cam fără chef. Nu îi prieşte locul. 
MULBERRY 


Şleahtă de măcelari: Dullfeet acesta 
Nu și-a călcat cuvîntul. A tăcut! 


GIVOLA 
Tăcerea nu-i deajuns. Ne trebuie 
oameni 
Dispuși nu doar să tacă, ci să şi 
Vorbească pentru noi. Şi încă tare! 
MULBERRY 


Ce alta-ar fi putut vorbi decit 
Că sinteţi măcelari ! 


GIVOLA 
A fost nevoie 
Să plece. Căci măruntul Dullfeet ăsta, 
Era un por din care oricind putea 
Ţişni-în negoțul de legume, iarăși, 
Sudoarea fricii. Era insuportabil, 
Așa duhnea din el sudoarea fricii! 


GIRI 
Și conopida voastră? Vreţi să-ajungă 
La Cicero, sau nu? 
MULBERRY 
Nu prin măceluri ! 
GIRI 
Prin ce, atunci ? Cin' se-ospătează din 
Viţelul înjunghiat de noi? Aud? 
Ei, știi că-mi place: carne vrei, da-njuri 
Pe bucătar că umblă cu cuțitul! 
Noi ne-așteptam să vă lingăţi pe deşte, 
Nu să cirtiţi! Duceţi-vă, acu'! 
MULBERRY 
Amară a fost ziua, Clark, în care 
Ni i-ai adus pe ăştia. 
CLARK 
Cui i-o spui? 
(Amiîndoi ies posomoriți.) 
GIRI : 
Sint dobitoci, patroane, nu-ţi strica, 
La înmormintare, cheful, pentru ei. 
GIVOLA 
Tăcere ! Vine Betty! 
(Din mausoleu vine Betty Dullfeet, 
sprijinită de o femeie. Ui îi vine în 
intimpinare. Din mausoleu, muzică de 
orgă.) 
UI 


Doamnă Dullfeet, 
vaii (Ea trece mută pe lingă 
el. 


GIRI (urlă) 
Hei, matale! Stai! 
(Rămine locului şi se întoarce. Se vede 
că e albă ca varul.) 


UI 


Spuneam: condoleanţe, doamnă 
Dullfeet ? 
Nu mai e Dullfeet, aibă-l Domnu-în 


Dar conopida dumneavoastră există. 
Poate că nu-o vedeţi, vi-s ochii încă 
Înneguraţi de lacrimi, însă cazul 
Acesta tragic nu s-ar cuveni 

Să vă determine-a nu lua în seamă 
Că peste pașnicele camioane 

Cu zarzavat, pornesc împuşcături 
Perfid trimise din mişele pînde. 
Nelegiuite mîini stropesc şi strică 

Cu gaz, legume încă bune. Iată 
Noi stăm aici, oamenii mei cu mine. 
Dispuși la sprijin. Ce răspundeţi ? 


BETTY (privind spre cer) 


Doamne. 
Şi Dullfeet nu-i ţărină încă! 


UI 
Nu pot 
Deciît împrejurarea să-o depling. 
Şi să afirm: omul acesta care 
A fost răpus de-o mină ticăloasă, 
Mi-a fost prieten. 


BETTY 
Da, aşa e. Mîna 

Ce l-a răpus, e-aceeaşi mînă care ^ 
S-a-intins după a lui. A dumitale! 

UI 
Iar trăncăneala și-asmuţirea ceea 
Răutăcioasă, iar acele zvonuri 
Ce otrăvesc din rădăcină cele 
Mai bune planuri ce croiesc ca să 
Mă înțeleg în pace cu vecinii! 
Acea dorinţă de-a nu mă pricepe! 
Şi-încrederea aceea cusurgie 
În ce mă-încred! Şi acea veninoasă 
Pornire de-a numi ameninţare 
Solicitarea mea ! Şi-acel refuz 
Al miinii ce întind! 

BETTY 
Ca să răpună! 

UI 
Nu ! Eu sînt cel scuipat că ţin fanatic 
Să am prieteni. 


BETTY 
Ții să ai prieteni 
Cum ţine şarpele la pasăre. 
UI 
Aţi auzit! Aşa sînt eu tratat! 
Aşa şi Dullfeet cela-îmi socotea 

Oferta mea din inimă pornită 
De-a-i fi prieten, drept un calcul; iar 
Mărinimia-mi, vai, drept slăbiciune! 
Ce am cules că-am semănat doar vorbe 
Prietenoase ? O tăcere rece! 
Tăcerea a fost răspunsul, cînd speram 
Un bucuros acord. Şi cît sperat-am 
Să aflu un indiciu de căldură 
Umană, la ale mele neîncetate, 
Aproape umilitoare apeluri către 
Prietenie, ori dacă nu, măcar 
Spre-o echitabilă înțelegere ! 
Degeaba am sperat! Am fost izbit 
Doar de-un necruţător dispreţ! 
Chiar şi 
Această promisiune de-a tăcea. 
Ce, cu îmbufnări mi-a fost făcută. nu cu 
Plăcere, știe Domnul — e călcată 
La cel dintii prilej! Unde-i de pildă, 
Acum, tăcerea atit de-ardent promisă? 
Se trîimbiţează în cele patru vinturi, 
Iarăşi, povești de groază ! Dar atenţie. 
Nu întindeți prea mult coarda, 


încrezători 
În proverbiala mea îngăduinţă. 
BETTY 
Nu-mi mai găsesc cuvintele. 
UI 
Nu le 
Găseşti atunci cînd inima ţi-e mută. 
BETTY 


Şi dumneata socoţi că-i inima 
Ceea ce te face elocvent ? 


UI 


Vorbesc 
Cum simt. 


BETTY 
Se poate simți oare aşa 
Precum vorbeşti ? Da, cred! O cred! 


Ucizi 

Din inimă! Ai simţul tilhăriei 
Cum au alţi oameni simţul milosteniei. 
Crezi în trădare, aşa cum noi-n 

credinţă ! 
Statornic ești în nestatornicie! 
Nici o emoție oricît de naltă 
Nu te înduplecă. Numai minciuna 
Te poate-nsufleţi ! Şi concepi cinstea 
Doar pentru-nşelăciuni! Te-nflăcărează 
Cruzimea! De vezi singe, ești inspirat! 
Constrîngerea ? Îţi este uşurare! 
Priveşti cu ochi-n lacrimi mîrşăvia ! 
Şi orice faptă bună îţi trezeşte 
Dorința de-a te răzbuna, şi ura. 

UI 

Principiul meu e, doamnă Dullfeet, să 
Ascult pe adversar fără cricnire. 


Chiar dacă mă insultă. Ştiu prea bine 
Că-n cercurile dumneavoastră, nu prea 


Mă bucur de iubire. Obirşia mea 

E luată în răspăr — sînt simplu fiu 
Al Bronxului! Se spune: „Omul ăsta 
Nu știe nici măcar ce furculiță 
S-aleagă la desert. Cum ar putea 

Să facă față afacerilor mari ? 

Cind o fi vorba de tarife ori de-alte 
Asemenea probleme financiare 

Ce se discută, mai te pomenești 

Că pune din greşeală mîna pe 
Cut! Nu, asta nu! N-avem nevoie 
De omul ăsta!“ Vorba-mi necioplită 
Şi felul meu prea bărbătesc de-a spune 
Oricărui lucru pe adevăratu-i nume 
Sint rău privite. Am deci împotrivă-mi 
Prejudecata. Îs silit, prin urmare, 

Să mă rezum la simplele profituri 
Ce-ntimplător ajung să dobindesc. 
Lucraţi în conopidă, doamnă Dullfeet. 
Şi eu. Aceasta-i puntea între mine 


Şi dumneavoastră. 

BETTY 

Puntea ! Abisul însă 
Ce-i între noi, e-un sîngeros omor! 


UI 


O experiență-amară-mi spune să nu 
Vorbesc acum ca de la om la om, 
Ci să tratez ca om de trecere 

Cu proprietara unei firme de 
Import. VăAntreb deci: ce se mai aude 
Cu-afacerile conopidei ? Căci 

Viața îşi urmează cursul, chiar 
Cind ne lovește o nenorocire. 


BETTY 


Da, își urmează cursul şi-aş dori 
Să folosesc prilejul pentru-a spune 
Întregii lumi ce ciumă-a năpădit-o! 
Jur celui mort, că de-astăzi înainte, 
Am să port ură vocii mele dacă 
Va zice „bună ziua“ ori „dă-mi 
mincare“, 
În lcc să zică atit: „stirpiţi pe Ui!“ 
GIRI (amenințător) 
Domol, puicuţă ! 
UI” 
Stăm între morminte. 
Nu-i timpu-aici de sentimente tandre. 
Vorbesc de-aceea de-o afacere 
Ce nu cunoaște morţi. 
BETTY 
O, Dullfeet, Dullfeet ! 
Acuma știu că nu mai ești! 
UI 
Aşa e. 
Gindiţi-vă că Dullfeet nu mai e. 
Că-n Cicero s-a stins cu dinsul glasul 
Ce-a înfruntat teroarea, violenţa, 
crima. 


Nu poți deplinge paguba-ndeajuns! 
Staţi fără sprijin, într-o lume rece, 
În care, din păcate, doar cei slabi 
Cad victima. Vă mai rămîne numai 
Un singur, cel din urmă sprijin: eu. 
BETTY 
Spui asta văduvei acelui om 
Pe care l-ai ucis? O, monstrule! 
Ştiam că ai să vii aici, că-ntotdeauna 
Apari la locu-n care ai săvirşit 
Nelegiuiri, ca să pui vina pe-alţii — 
„Nu-s eu, e celălalt!“ „Nu ştiu 
nimic !* 
„Sint jefuit !“, auzi că strigă jaful, 
„E-o crimă! Am s-o răzbun!“, ţipă 
şi crima. 
UI 
Mi-e planul fier! La Cicer’ va fi pază! 
BETTY (slăbită) 
Nicicînd ! 
UI 
Curind ! Oricum; o să se vază. 
BETTY 
Doamne păzeşte de-așa pază! 
UI 
Deci ? 
(li întinde mîna.) 
Sintem prieteni ? 
BETTY 
Nu! În veci de veci! 
(Iese fugind îngrozită.) 
(Apare o inscripție: Ocuparea Austriei 
a fost precedată de asasinarea lui En- 
gelbert Dollfuss, cancelarul austriac. 
Naziștii şi-au continuat neobosiţi ac- 
țiunea de recrutare de partizani și 
simpatizanți.) 


15. 


Odaia de dormit a lui Ui !a Mammoth-Hotel. 

Ui se răsucește în pat, răscolit de coşmaruri. 

Pe scaune, cu revolverele în poală, oamenii 
lui de pază. 


UI (în somn) 


În lături! Umbre crude, îndurare! 

(Peretele din spatele lui se face trans- 
parent. Apare spiritul lui Ernesto Ro- 
ma, cu semnul împușcăturii în frunte.) 


ROMA 
Şi tot n-o să-ți ajute toate acestea. 
Zadarnice-s,: Arturo, toate aceste 
Masacre, asasinate, ameninţări 
Şi spumele la gură. E putredă 
La rădăcini fărădelegea ta. 


Nu va-nflori. E-un prost îngrăşămînt 
Trădarea. Poţi măcelări, minţi ! 
înșală-i pe-alde Clark şi pe-alde 
Dullfeet, 
Ucide-i. Dar la-ai tăi, te-opreşte! 
Poţi să 
Conspiri în contra unei lumi, dar pe 
Conspiratori să-i cruţi ! Calcă-n 
picioare 
Tot ce îţi iese în drum, dar nu călca, 
Nefericitule, propriu-ţi picior. 
Să-i minţi pe toţi în faţă; nu spera 
Să minţi însă, și fața din oglindă. 
În mine cînd ai tras, în tine-ai tras, 
Arturo. 
Eu mă închinasem ţie, cînd erai 
O umbră-abia-într-un colţ de berărie. 
i-acum mă trage gheaţa veşșniciei 
timp ce tu benchetuieşști cu domnii. 
Trădarea te-a înălțat. Dar tot trădarea 
O să te ducă de rîpă. Așa 
Cum ţi-ai trădat locotenentu-amicul, 
Așa-i trădezi pe toţi. Şi-așa, Arturo, 
Te vor trăda toți şi pe tine-odată. 
Ernesto Roma zace sub pămint. 
Dar nu şi necredința ta. Aceasta 
Pluteşte legănată-n vint deasupra 
Mormintelor. Şi toți o văd. Chiar 
cioclii. 
Mai vine, Arturo, ziua ceea-n care 
S-or ridica toți cei răpuşi de tine 
Şi s-or trezi toţi cei pe care încă 
Îi mai răpui. Şi or porni-mpotrivă-ţi. 
O lume în sînge, dar plină de ură, 
Că stai și cați în jur după-ajutor. 
Căci află: așa am stat şi eu. De poţi 
Mai ameninţă-atunci, cerşeşte milă, 
Blesteamă și promite mult şi bine! 
Vor fi toți surzi! Cum surzi au fost 
cu mine. 
UI (plin de mînie) 

Foc! Colo! Trădătorul! Piei! Teroare! 
(Oamenii de pază trag înspre locul 
din perete, indicat de Ui.) 
ROMA (pălind) 

Foc, hai! Din mine ce-a rămas 
nu moare! 


16. 


City. Adunarea precupeţilor din Chicago. Toţi 
sînt albi ca varul. 
PRIMUL PRECUPEȚ 
Omor! Măcel! Bun plac! Şantaje! Jaf! 
AL DOILEA PRECUPEȚ 
Mai rău: îngăduinţță! Resemnare 
Şi lașşitate! 
AL TREILEA PRECUPEȚ 


Cum îngăduinţă ? 
Era-în ianuarie cînd au tăbăriît , 


necis 


La mine în gheretă, primii doi: 
„Sus mîinile!“ Cu o privire rece 
I-am măsurat din creştet pînă-n tălpi 
Şi, liniștit, le-am zis: Eu, domnii mei, 
Cedez în fața forței! I-am lăsat 
Să înţeleagă desluşit că eu 
Nu am cu ei nimic comun, şi că 
În nici un caz nu le aprob purtarea. 
O stană rece-am fost cu ei. Chiar și 
Căutătura-mi le zicea: mă rog, 
Poftim casa de bani, dar datorită 
Pistolului ! 
AL PATRULEA PRECUPEȚ 
Just! Eu mă spăl pe miini. 
Sîntem nevinovați! Nu-ncape vorbă. 
Spuneam tocmai nevestii. 
PRIMUL PRECUPEȚ (cu patimă) 
Laşitate ? 
De unde lașitate? O judecată 
Cu cap. Căci ce ne-am zis? De stăm 
cuminte 
Și nu cricnim la plată, se prea poate 
Să înceteze odată acești neoarneni 
Cu împușcăturile lor. Dar de unde? 
Omor! Măcel! Bun plac! Şantaje! Jaf! 
AL DOILEA PRECUPEȚ 
Așa ceva doar noi puteam păţi. 
N-avem șira spinării. 
AL CINCILEA PRECUPEȚ 
Zi-i mai bine: 
N-avem pistoale! Eu vind conopidă. 
Eu nu sînt gangster. 


AL TREILEA PRECUPEȚ 


Am doar o nădejde: 

Că javra asta o să dea odată 
Şi peste alţii mai colţoşi. Să-l văd 
Că-ncearcă şi în altă parte jocul! 

AL PATRULEA PRECUPEȚ 
De pildă-în Cicero! 
(Intră precupeţii din Cicero. Toţi sînt 

albi ca varul.) 


CEI DIN CICERO 


Hallo, Chicago ! 
CEI DIN CHICAGO 
Hallo, Cicero! Ce căutaţi pe-aici ? 


CEI DIN CICERO 


Ne-a 
Trimis aicea. 
CEI DIN CHICAGO 
Cine ? 
CEI DIN CICERO 
El. 
CEI DIN CHICAGO 
Cum poate 


Să vă trimită el? Cum să vă-ordone ? 
Cum să comande — în Cicero? 


PRIMUL DIN CICERO 
Cu-un browning. 
AL DOILEA DIN CICERO 
Cedăm în fața forței. 
PRIMUL DIN CHICAGO 
Laşitate ! 
Ce, nu sînteţi bărbaţi? Nu sînt în 
Cicero 
Judecători ? 
PRIMUL DIN CICERO 
Nu. 


AL TREILEA DIN CICERO 
Nu mai sînt. 
AL TREILEA DIN CHICAGO 
Luaţi seama, 
Măi oameni, trebuia să vă-apăraţi! 
E-o ciumă neagră; trebuie oprită! 
Vreţi molima să înghită toată ţara? 
PRIMUL DIN CHICAGO 
Întîi orașul nostru, acum al vostru! 
Vă cere ţara să porniţi la luptă 
Cu orice preţ! 
AL DOILEA DIN CICERO 
Cum ? De ce tocmai noi? 
Noi ne spălăm pe miini. 
AL PATRULEA DIN CHICAGO 


Iar noi sperăm că, 
Să dee Domnul!, javra asta-odată 
Va da şi peste alţii mai colţoşi. 
(Apar, în sunet de fanfară, Arturo Ui 
şi Betty Dullfeet [în doliu], urmați de 
Clark, Giri, Givola şi oameni de pază. 
Ui păşeşte printre ei. Oamenii de pază 
iau poziție de drepți, în fund.) 


GIRI 


Hallo, copii! Toţi cei din Cicero-s 
Prezenţi ? 


PRIMUL DIN CICERO 
Da. 


GIRI 
Şi din Chicago? 
PRIMUL DIN CHICAGO 


Toți. 
GIRI (lui Ui) 
Sînt toţi. 
GIVOLA 
Bine ați venit, zarzavagii ! 
Şi trustul conopidei vă salută! 
(Lui Clark) 
Poftiţi, vă rog, domnule Clark. 
CLARK 
Venii 


Să vă împărtăşesc o noutate. 
După-îndelungi şi nu prea lesnicioase 

O 


AD 


Deliberări — sint vorbăreț din şcoală — 
A fuzionat cu trustul conopidei 
Toptangeria Betty Dullfeet. Astfel 
Că, de astăzi înainte, veți obţine 
Verdețurile voastre de la trust. 
E limpede ce profitaţi din asta: 
Mai mare siguranţă-n furnizare. 
S-au şi fixat, întrucitva mai mari, 
Noile preţuri. Doamnă Betty Dullfeet, 
Aş vrea,ca membru nou în trust,să vă 
String mîinile. 
(Clark şi Betty Dullfeet îşi string 
miinile.) 
GIVOLA 
Vorbeşte, Arturo Ui. 
(Ui trece la microfon.) 
E UI 

Voi oameni din Chicago şi din Cicero! 
Prieteni ! Cetățeni! Acum un an, 
Cind Dogsborough bătrinul — 
A om cinstit, 
Să-l odihnească Domnul — m-a rugat 
Cu ochii-n lacrimi, să aduc un sprijin 
Negoţului de zarzavaturi din Chicago, 
„Am fost mişcat, dar, oarecum, 

Ă şi sceptic 
Dacă-am să pot îndreptăţi această 
"Plăcută încredere. Acu' Senioria 
ri mort. 
ilay testamentul lui stă orişicui 
La. dispoziție. Cu cuvinte, simple, 

El mă socoate fiu. Şi-mi mulțumește 
„Cu-adincă emoție, pentru toate cele 
“Cite-am făcut din ziua ceea în care 
“-âm ascultat chemarea. Azi, negoţul 
De zarzavaturi — fie conopidă, 
Fie-arpagică, ceapă ori mai ştiu eu ce— 
Este-n Chicago în deplină pază. 
Nu.mă sfiesc s-o spun că datorită 
Acţiunii mele ferme. Cind apoi . 
Un alt bărbat, Ignatius Dullfeet, mi-a 
Propus același lucru, pentru Cicero, 
Nu am avut motive să nu iau 
Şi Cicero sub ocrotirea mea. 
Am pus îndată o condiţie doar: 
Să fie vrerea negustorilor! 
Să fiu chemat printr-o decizie luată 
De bună voie! Alor mei le-am dat 
Porunci precise: Nici o violenţă 
La Cicero! Oraşul e în toată, 
Deplina libertate să mă-aleagă ! 
Nu vreau să-aud morocănoase 

„îmi place“ 
spus cu scrișniri 

din dinţi. 


Şi nici „mă mg, 


„Mi-e greață de-o incuviințare dată 


Cu inima-îndoită. Eu cer asta: 

Un „da!“ voios, rostit de voi bărbaţii 

Din Cicero, scurt şi cuprinzător. 

Şi fiindcă-o vreau, şi ce vreau, vreau 
cu totul, 


Vă pun şi vouă, oameni din Chicago, 
Aceeaşi întrebare iar, căci voi 

Mă ştiţi mai bine și, aș vrea să sper, 
Mă prețuiţi chiar. Cine-i pentru mine? 
Odată cu acestea-aș vrea să-adaug : 
Cel ce nu-i pentru mine-i contra mea, 
Şi singur va avea de suportat 
Urmările poziţiei lui. Acum, 


Puteţi alege! 
GIVOLA 
Pînă la alegeri. 
Mai ascultați pe doamna Dullfeet, 


Pe care o ştiţi cu toţii, văduva 
Unui bărbat cevi-a fost scump la toţi! 


BETTY 


Prieteni ! De acum încolo-acela 

Ce bun prieten vi-a fost tuturora, 
lar mie, soț iubit, Ignatius Dullfeet, 
Nu mai e printre noi... 


GIVOLA 
În pace doarmă! 


BETTY 
Şi nu mai poate să vă fie sprijin. 
Vă cer de aceea, încredere să-aveţi 
În domnul Ui, cum am şi eu, de cînd, 
În așa triste clipe nentru mine, 
L-am. cunoscut mai bine 
şi-ndeaproape. 


GIVOLA 
La vot! 
GIRI 
Cel care-i pentru Arturo Ui, 
Sus mîinile! (Unii ridică numaidecit 
mîna.) 


UNUL DIN CICERO 
Se poate şi pleca ? 
GIVOLA 
Oricine-i liber; facă ce doreşte. 
(Cel din Cicero iese cu încetineală. 


Doi oameni de pază îl urmează. Apoi 
se aude o împușcătură.) 


GIRI 
Și-acuma voi! Care vi-i votul liber! 


(Toți ridică mîinile, fiecare amîndouă 

mîinile.) 

GIVOLA 
Patroane, votu-i gata. Precupeții 
Din Cicero şi din Chicago — îţi sînt 
Adînc îndatorați și-ți mulțumesc 
Năuci de bucurie, pentru sprijin. 

UI 

Sînt mindru de a voastră mulțumită. 
Sînt cincisprezece ani de-atuncea cînd, 
Ca simplu fiu al Bronxului, şomer, 
Am ascultat chemarea providenţei 

Şi doar cu şapte oameni încercaţi, 

M-am dus să-mi fac carieră în 
Chicago. 

Încă de-atunci nutream dorinţa vie 

Să-aduc negoţului de zarzavaturi pace. 

Pe-atunci era numai un pilc de 
oameni 

Ce năzuia sfios însă fanatic 

Spre-această pace. Azi sint mulţi. Iar 

pacea 

Nu mai este-în negoţul de legume 

Din Chicago un vis, ci realitate. 

Şi ca să-asigur pacea, am dispus 

Ca neîntirziat să se procure 

Noi tunuri Thompson, noi maşini 
blindate. 

Fireşte şi pistoale şi bastoane 

De cauciuc şi cite şi mai cîte 

Mai trebuiesc, căci după sprijin ţipă 

Nu doar Chicago, nu doar Cicero, 

Ci și-alte orașe: Washington, 


Milwaukee ! 
Detroit, Toledo ! Pittsburg ! 

Cincinatti ! 

Oriunde-i tirg de zarzavat. Flint! 
Boston ! 

Filadelfia ' Baltimore! St. Louis! 
Little Rock! 
Mineapolis ! Columbus ! Charleston şi 
New York! 


Toate vor sprijin! Şi nici o „ruşine!“ 
Şi nici un „huo!* pe Ui nu-l reţine! 
(Surle și fanfare. În timpul cuviîntării 
lui Ui, apare o inscripție: La 11 mar- 
tie 1938, Hitler pătrunde în Austria. 


Alegerile făcute sub teroarea naziștilor 
îi asigură lui Hitler 98%, din voturi.) 


17. 


Cicero. O femeie plină de singe iese tirindu-se 
dintr-un camion în care s-a tras cu pușca, 
şi vine în față şovăind. 


FEMEIA 


Săriţi! Hei, voi! Staţi! Nu fugiţi! 
Fiţi martori! 
Mi-i mort bărbatul colo-n camion ! 
Veniţi de mă-ajutaţi! Şi braţul meu 
S-a dus... Şi camionul! Vreau o cîrpă 
S-o leg la braţ... Ne calcă şi strivesc 
Parc-am fi muşte-n halba lor de bere! 
O duamne! Ajutaţi-mi! Nu e nimeni... 
Bărbatul meu ! Voi, asasinilor! 
Dar ştiu eu cine e! E Ui! (Cu furie.) 
Bestie. 
Lepădătură a lepădăturii ! 
Spurcată scîrnă de care i-e greață 
Şi scirnăviei, că se-ntreabă unde 
Mă spăl? Păduche al păduchilor! 
Şi toţi îl rabdă! Iară noi ne ducem! 
Vă spun! E Ui! Ui! i 
(Foarte aproape răpăie o mitraliera 
şi femeia se prăbuşeşte.) 
Ui şi spuma! 


Săriți ! Nu-i nimeni să oprească 


ciuma ? 


EPILOG 


Iar voi nu vă holbaţi doar — fiți de veghe! 


Şi puneţi mîna — nu fiţi vorbe-ncurcă. 
Pe toţi sta să ne sugă aşa streche! 
Azi, omu-i liber. Dar mai e de furcă. 


Deci, nu se culce încă nimeni pe-o ureche — 


Nu-i stearpă poala ce-a fătat năpircă. 


În romineşte de Florin Tornea 

